J E G Y Z Ő K Ö N Y V

**Készült:** a Hajdú-Bihar Megyei Önkormányzat Közgyűlésének 2016. június 24-én 9.00 órakor kezdődő nyilvános üléséről, Hajdúböszörmény település Polgármesteri Hivatala Báthory termében (Hajdúböszörmény, Bocskai István tér 1.) Jelen van 23 fő közgyűlési tag a jegyzőkönyvhöz mellékelt jelenléti ív szerint.

|  |  |  |  |
| --- | --- | --- | --- |
|  | **Közgyűlési névsor:**  **Képviselő** | **Jelenlét** | **Képviselőcsoport** |
|  | Antal Szabolcs | nem | FIDESZ-KDNP |
|  | Bernáth László | igen | FIDESZ-KDNP |
|  | Bíró László | igen | JOBBIK |
|  | Bódi Judit | igen | MSZP |
|  | Buczkó József | igen | FIDESZ-KDNP |
|  | Bulcsu László | igen | FIDESZ-KDNP |
|  | Dombi Imréné | igen | FIDESZ-KDNP |
|  | Demeter Pál | igen | JOBBIK |
|  | Gál László Csaba | igen | JOBBIK |
|  | Gyula Ferencné | igen | MSZP |
|  | Kiss Attila | igen | FIDESZ-KDNP |
|  | Kocsis Róbert | igen | FIDESZ-KDNP |
|  | Koroknai Imre | igen | FIDESZ-KDNP |
|  | Kovács Zoltán | igen | FIDESZ-KDNP |
|  | Ménes Andrea | igen | FIDESZ-KDNP |
|  | Mohácsi László | igen | JOBBIK |
|  | Nagy Zsolt | igen | MSZP |
|  | Pajna Zoltán | igen | FIDESZ-KDNP |
|  | Rigán István | igen | JOBBIK |
|  | Simon Zoltán | igen | FIDESZ-KDNP |
|  | Tasi Sándor | igen | FIDESZ-KDNP |
|  | Timár Zoltán | igen | FIDESZ-KDNP |
|  | Tóth József | igen | DK |
|  | Vértesi István | igen | JOBBIK |

**Bárdosi Ildikó népdalénekes**

Népdalcsokrot ad elő.

**Kiss Attila, Hajdúböszörmény polgármestere**

Házigazdaként köszönti a jelenlévő közgyűlési tagokat, vendégeket. Nagyon jó kezdeményezésnek tartja, hogy időről-időre, más-más településre látogat el a közgyűlés, hiszen ez által sokkal jobban megismerhetik az adott települést és az ott élőket. 2006-ban szintén ebben a teremben tartották meg a Megyenap alkalmából a közgyűlés ünnepi ülését. Röviden bemutatja a települést: Hajdúböszörmény 606 éve mezőváros, még Luxemburgi Zsigmondtól kapta ezt a címet. A település lakosainak száma 32 ezer fő. Az ország negyedik legnagyobb közigazgatási területű városa, hiszen 37 ezer hektáron terül el. Három külterülete: Bodaszőlő, Hajdúvid és Pród. A településen a református közösség mellett jelen van a görög katolikus, a római katolikus, valamint a baptista közösség is. Több, mint száz egyesület, illetve művészeti csoport működik a településen. Alap-és középfokú oktatási, szociális és egészségügyi intézményeik: a Bartók Béla Zeneiskola, a Hajdúsági Múzeum, a Kertész László Városi Könyvtár, a Báthory gyógyfürdő, valamint a megyei Levéltár helyi fiókja. A város vagyonával való gazdálkodás céljából létrehozták a Hajdúböszörményi Vagyonkezelő Zrt.-t, mely gazdálkodik a város vagyonával. A városban 13 országos műemlék is található, több, mint száz helyileg védett épülettel rendelkeznek. A település

gazdálkodása megfelelő, 2013-ra érték el, hogy működési hiány nélkül gazdálkodhatnak. 2015-ben 8,3 Mrd Ft-ból gazdálkodhatott a város. A város vagyongyarapodása számokban: 2006-ban 16,4 Mrd Ft volt a költségvetés, míg 2014-ben 28,3 Mrd Ft értékű vagyonnal rendelkeztek. A fejlesztési koncepciójuk között szerepel a térség szerepének további erősítése, ennek érdekében több nagyrendezvényt szerveznek, évente közel 150 rendezvényt bonyolítanak le a városban. Kéri, tekintsék meg azt a rövidfilmet, mely bemutatja, milyennek szeretnék látni a várost 50 év múlva. (Az előadás anyaga a jegyzőkönyv mellékletét képezi.)

A közgyűlés ülését követően ebéddel várja a vendégeket, majd ellátogatnak a Hajdúsági Múzeumba, ahol a „Böszörményi kincs” címmel kiállítást tekinthetnek meg. Ezt követően a Hajdú tanyát nézik meg, ahol a tanösvény található, majd a Gyógyfürdőbe tesznek látogatást, illetve a Fürdőkerti Ifjúsági Szabadidőközpontba. A programokat követően egy barátságos labdarúgó mérkőzésre kerülne sor.

**Pajna Zoltán**

Megköszöni polgármester úr előadását és azt, hogy betekintést nyerhetnek a város életébe. Mielőtt megkezdik a munkát, megköszöni a hajdúböszörményi, a berettyóújfalui, a fülöpi, a sárándi és sárrétudvari polgárőr szervezetek munkáját, egyben felkéri a jelen lévő képviselőiket, hogy vegyék át a 100-100 ezer Ft összegű támogatásról szóló okleveleket. Felkéri Tasi Sándor alelnököt, adja át a támogatásról szóló okleveleket.

**Tasi Sándor**

Átadja a jelen lévő polgárőr szervezetek vezetői részére a támogatásról szóló okleveleket.

**Pajna Zoltán**

Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 22 tag van jelen. Az ülést megnyitja.

**Szavazásra teszi fel a lejárt határidejű határozatok végrehajtásáról szóló jelentést, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**49/2016. (VI. 24.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést elfogadja:

167/2015. (XII. 11) MÖK határozat, 36/2016. (V. 6.) MÖK határozat, 13/2016. (II. 19) MÖK határozat, 31/2016. (IV. 1) MÖK határozat, 32/2016. (IV. 1) MÖK határozat, 47/2016. (V. 6.) MÖK határozat, 38/2016. (V. 6.) MÖK határozat, 39/2016. (V. 6.) MÖK határozat, 40/2016. (V. 6.) MÖK határozat, 41/2016. (V. 6.) MÖK határozat, 42/2016. (V. 6.) MÖK határozat, 43/2016. (V. 6.) MÖK határozat, 44/2016. (V. 6.) MÖK határozat, 45/2016. (V. 6.) MÖK határozat, 46/2016. (V. 6.) MÖK határozat, 48/2016. (V. 6.) MÖK határozat.

**Szavazásra teszi fel az ülnöki megbízatás (Mátrai Klára) megszűnéséről szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**50/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a bírák jogállásáról és javadalmazásáról szóló 2011. évi CLXII. törvény 220. § (6) bekezdésében biztosított jogkörében eljárva

1./ Mátrai Klára (4032 Debrecen, Füredi u. 32) bírósági ülnöki megbízatásának megszűnését a 70. év betöltése miatt – 2016. május 23-ai hatállyal – megállapítja.

2./A közgyűlés köszönetét fejezi ki az ülnöki feladatok ellátásáért.

3./A közgyűlés felkéri elnökét, hogy a határozatot a Közigazgatási és Munkaügyi Bíróság elnökének, valamint Mátrai Klára ülnöknek küldje meg.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

**Szavazásra teszi fel az ülnöki megbízatás (Pósa László) megszűnéséről szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**51/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a bírák jogállásáról és javadalmazásáról szóló 2011. évi CLXII. törvény 220. § (6) bekezdésében biztosított jogkörében eljárva

1./ Pósa László (4024. Debrecen, Haláp u. 12. 2/9) bírósági ülnöki megbízatásának megszűnését a 70. év betöltése miatt – 2016. június 15-ei hatállyal – megállapítja.

2./A közgyűlés köszönetét fejezi ki az ülnöki feladatok ellátásáért.

3./A közgyűlés felkéri elnökét, hogy a határozatot a Közigazgatási és Munkaügyi Bíróság elnökének, valamint Pósa László ülnöknek küldje meg.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

**Pajna Zoltán**

Javasolja 19. napirendi pontként az „Egyesület alapítása térségi TDM szervezet létrehozása érdekében” című előterjesztés napirendre való felvételét. Megállapítja, hogy a módosított napirendhez hozzászólás, javaslat nincs.

**Szavazásra teszi fel a módosított napirendet, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**52/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a 2016. június 24-ei munka ülése napirendjét a következők szerint fogadja el:

1. Tájékoztató a megye lakosságának egészségi állapotáról, az egészségromlást előidéző okokról, a szükséges tennivalókról
2. Tájékoztató a közfoglalkoztatás megyei helyzetéről
3. Tájékoztató a Hajdú-Bihar Megyei Katasztrófavédelmi Igazgatóság 2015. évben végzett tevékenységéről
4. Tájékoztató a megyei agrárszakképzés helyzetéről
5. A kitüntető díjak alapításáról és adományozásáról szóló rendelet megalkotása
6. A Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet módosítása
7. A Hajdú-Bihar Megyei Önkormányzat Közbeszerzési Szabályzatának elfogadása
8. Kezdeményezés a Debrecen, Piac utca 71. szám alatti ingatlan tulajdonjogának ingyenes megszerzésére
9. Informatikai eszközök ingyenes átadása a Hajdú-Bihar Megyei Rendőr-főkapitányság részére
10. Hajdú-Bihar Megyei Vásárszövetség megalakítása
11. Az Észak-Alföldi Regionális Fejlesztési Ügynökség Nonprofit Kft. „v.a.” 2016. évi számviteli törvény szerinti beszámolójának elfogadása
12. Tag és póttag delegálása a TOP 3.1.1 konstrukció döntés-előkészítő bizottságába
13. Tájékoztató a Hajdú-Bihar Megyei Önkormányzat Integrált Területi Programjának végrehajtásáról
14. Részvétel a CitiEnGov nemzetközi projektben, valamint az iFIN nemzetközi pályázatban
15. Tájékoztató az Interreg V-A Románia-Magyarország 2014-2020 Program végrehajtásának alakulásáról, valamint döntés projektpartnerként való részvételről a benyújtandó zászlóshajó projektben
16. Pályázat benyújtása a KEHOP 1.2.0 kódszámú „Klímastratégiák kidolgozásához kapcsolódó módszertan- és kapacitásfejlesztés, valamint szemléletformálás” tárgyú felhívásra
17. Pályázat benyújtása a HUNG-2016 „a nemzeti értékek és hungarikumok gyűjtésének, népszerűsítésének és gondozásának támogatására” tárgyú felhívásra
18. A hazai decentralizált forrásokra kötött támogatási szerződések lezárása, módosítása
19. Egyesület alapítása térségi TDM szervezet létrehozása érdekében

**Különfélék**

1. ***napirendi pont***

„Tájékoztató a megye lakosságának egészségi állapotáról, az egészségromlást előidéző okokról, a szükséges tennivalókról”

**Pajna Zoltán**

Köszönti dr. Fodor Mária megyei tiszti-főorvos asszonyt.

***Bizottsági vélemény***

**Ménes Andrea**

A Fejlesztési, Tervezési és Stratégiai Bizottság az előterjesztés elfogadását javasolja. A főorvos asszony egy nagyon részletes és tanulságos tájékoztatót készített. A vezető halált okozó betegségek sajnos továbbra sem változtak, de láthatók azok az intézkedések, amelyeket a megelőzések érdekében tettek és bízik abban, hogy néhány év múlva már az eredményeik is láthatóak lesznek.

Kiemeli a szervezett szűrővizsgálatok érdekében végzett munkát és megköszöni azokat az erőfeszítéseket, melyet a lakosság egészségmegőrzése érdekében végeznek.

***Kérdések, Hozzászólások***

**Gyula Ferencné**

Megkérdezi, van-e adat arról hány ember marad ki az egészségügyi ellátásból, mivel arról olvasott, hogy az ellátatlan emberek száma egyre növekedik.

**Demeter Pál**

A tájékoztatóban az szerepel, hogy a debreceni befogadó állomáson a kérelmezők jelentős része olyan rövid ideig tartózkodott, hogy a szűrővizsgálatoknak csak a töredékét lehetett lefolytatni, illetve esetükben a laboratóriumi vizsgálat annak ellenére, hogy Hepatitis A eredményt igazolt, mégis ismeretlen helyre távoztak. Véleménye szerint ez igen nagy veszélyt jelentett a lakosság részére, hiszen ezek a fertőzött személyek az ország több részén megfordulhattak. Megkérdezi, nem lehetett volna-e ezt az elvándorlást megakadályozni és esetleg karanténba zárni a beteg embereket.

**Pajna Zoltán**

Felkéri dr. Fodor Máriát válaszoljon a feltett kérdésekre.

**Dr. Fodor Mária**

Az Országos Egészségügyi Pénztár tartja nyílván azokat, akik nem részesülnek egészségügyi ellátásban, így nekik nincs információjuk arról, hogy hányan nem részesülnek egészségügyi ellátásban. Az elmúlt év augusztusában olyan nagy számban érkeztek migránsok az országba, hogy a teljes körű szűrésük nem volt lehetséges, de ez az egész országra jellemző volt, nem csak a debreceni befogadó állomásra. Két alkalommal volt olyan helyzet, amikor esetleg nagyobb bajt okozhattak volna a fertőzöttek, azonban az illetékes szervekkel közösen azonnal megkezdték a szükséges fertőtlenítéseket, így szerencsére egyik alkalommal sem volt járvány, nem volt szükség komolyabb beavatkozásra.

**Rigán István**

Sajnálatosnak tartja, hogy az ország egészségügyi ellátása romokban hever és ezt egy személyes esettel is alá tudja támasztani, mivel az egyik hozzátartozója szabadságot vett ki azért, hogy egy vizsgálatot elvégezhessenek rajta, azonban amikor megjelent a berettyóújfalui kórházban, közölték vele, hogy nincs aki a vizsgálatot elvégezze. Továbbá elmondja, az 1500 fős Szerep településen komoly közegészségügyi problémák vannak, mivel a települést patkányok lepték el. Tudomása szerint történtek intézkedések az állapot megszüntetése érdekében, de azok nem elégségesek, mivel a fertőzés veszélye továbbra is fenn áll. A tegnapi nap folyamán beszélt a település polgármesterével, aki azt válaszolta, hogy minden településen vannak patkányok és arról sem volt tudomása, hogy a szennyvizet természetvédelmi területre ürítik ki a településen. Ezek a problémák valósak, még akkor is, ha a polgármester asszony azt mondja, hogy nincsenek ilyen jellegű problémák a településen. Birtokában van egy cd, mely mindezeket az állításokat bizonyítja és azt át tudja adni a főorvos asszonynak. Azt is jelezték felé, hogy a patkányok mellett a településen a kóbor kutyák nagy száma is problémát okoz. Kéri, hogy a problémák megszüntetése érdekében átfogóbb intézkedésekre kerüljön sor.

**Pajna Zoltán**

A megyei önkormányzathoz is eljuttatta levelét az érintett panaszos, azonban a megyei önkormányzatnak ebben nincs hatásköre, azt továbbítani tudják a Kormányhivatal felé.

**Dr. Fodor Mária**

A szerepi ügy nem ismeretlen számukra, mivel 2015 őszén jutott el először hozzájuk ilyen jellegű panasz. Kezdettől fogva komolyan vették a bejelentést, azonban abban a járási hivatal népegészségügyi osztálya az illetékes. Természetesen nyomon követték, hogy a járási hivatal milyen intézkedéseket tett ebben az ügyben és elmondhatja, hogy a hivatal összevont szakhatósági vizsgálatot kezdeményezett, melynek keretében azonnal bejárták az érintett települést és mind az önkormányzatot, mind a lakosságot kötelezték a rágcsálók irtására. Tudomása szerint az önkormányzat már kötött rágcsáló irtóval megállapodást. Ettől függetlenül a munkatársai két havonta ellenőrzést végeznek a településen. Ennek során a magánlakásokhoz is becsengetnek és ellenőrzik, hogy a rágcsáló irtó ki van-e helyezve. Kijelentheti, hogy olyan jellegű járvány nem volt a településen, melyet a rágcsálók okoztak volna és kiváló példája a település annak is, hogy a különféle szakhatóságok mennyire együtt tudnak működni.

**Dombi Imréné**

Püspökladány polgármestereként elmondja, hogy hozzájuk is eljuttatták a panaszos levelet, mivel közös önkormányzati hivatalt működtetnek Szerep településsel. Örömmel nyugtázza a tiszti-főorvos asszony által elmondottakat, miszerint a probléma felszámolása folyamatos, a szükséges intézkedéseket megtették.

**Gyula Ferencné**

A kérdésére kapott választ nem tudja elfogadni, miszerint nincsenek konkrét adataik, mivel véleménye szerint ezekhez az adatokhoz az ÁNTSZ hozzá férhet, annál is inkább, mivel arról olvasott az anyagban, hogy az ellátatlanok közül sokan fertőzőek. Kéri, hogy az ellátatlanokról szerezzenek adatokat és a figyelmet rájuk is fókuszálják, mivel véleménye szerint rendkívül veszélyesek is lehetnek közöttük fertőzés szempontjából.

**10.05-kor megérkezik Bódi Judit.**

**Dr. Fodor Mária**

Azzal az adatbázissal, hogy kik rendelkeznek TAJ kártyával, az OEP rendelkezik, de természetesen ha valakiről kiderül, hogy fertőzött beteg, nem vizsgálják, hogy ellátott-e vagy sem, hanem minden esetben megteszik a szükséges intézkedéseket. Egy TBC-s esetről írtak a tájékoztatóban, amikor valóban nem vizsgálták, hogy van-e TAJ kártyája vagy sem az érintettnek, hanem határozattal rendelték el a gyógykezelést. Rigán István felvetésére reagálva azt mondhatja, hogy valóban sajnálatos az egészségügy helyzete, de arra nincs ráhatásuk, ha ilyen jellegű panasz érkezik hozzájuk, akkor azt csak továbbítani tudják az Országos Tiszti-főorvosi Hivatal felé. Ha a hatáskör telepítési változásra sor kerül a későbbiekben, akkor helyi szinten könnyebben orvosolhatják majd az ilyen jellegű problémákat.

**Pajna Zoltán**

Megállapítja, hogy további hozzászólás, javaslat nincs.

**Szavazásra teszi fel a megye lakosságának egészségi állapotáról szóló tájékoztatót szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

**53/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése az egészségügyi hatósági és igazgatási tevékenységről szóló 1991. évi XI. törvény 6. § (1) bekezdés k) pontja alapján

1./ a Hajdú-Bihar Megyei Kormányhivatal Népegészségügyi Főosztálya által készített, a megye lakosságának egészségi állapotáról szóló tájékoztatót tudomásul veszi.

2./ A közgyűlés felkéri elnökét, hogy a döntésről a megyei tisztifőorvost tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. július 10.

1. ***napirendi pont***

„Tájékoztató a közfoglalkoztatás megyei helyzetéről”

**Pajna Zoltán**

Köszönti Tapolczai Zoltánt, a HBMKH Foglalkoztatási Főosztályának vezetőjét. Kéri a közgyűlés tagjait tegyék meg hozzászólásaikat.

***Hozzászólások***

**Tóth József**

Véleménye szerint országos jelentőségű témáról van szó és az önkormányzatok a leginkább érintettek a közfoglalkoztatásban, a polgármesteri feladatok 20-25%-át teszi ki a közfoglalkoztatottakkal való napi tennivalók és egy-egy kistelepülésen sokszor az egyetlen munka lehetőséget jelenti a közfoglalkoztatás. A Startmunka mintaprogramot tartja a legsarkalatosabb kérdésnek, melyre 11,5 Mrd Ft került elkülönítésre és több, mint 9 ezer fő közfoglalkoztatását teszi lehetővé 78 településen. A program központjában az értékteremtés áll és ez adja a kihívást számukra, hiszen, mint egy piaci szereplőnek kell gazdasági tevékenységet végezniük, vagyis úgy szokta mondani, a polgármesternek ebben az esetben jó TSZ elnöknek is kell lennie. Azonban ennek kockázatai is vannak, hiszen, ha helyi viszonylatban nem tudják felhasználni a megtermelt mennyiséget a piaci viszonyokban az zavart okozhat ezért is kell jól átgondolniuk a döntéseiket. Kell és szükséges a program, de nagyobb önállóságot kell kapjon a hatékonyság érdekében a település vezetője. Fontos lenne, hogy a program irányítója nagyobb teret adjon a település irányítójának, a munkavállalók számára pedig ne szankció legyen a közfoglalkoztatás, hanem ösztönző, motiváló tevékenység. A későbbiekben szociális problémák megoldására is célszerű lenne a közfoglalkoztatást kiterjeszteni.

**Rigán István**

A tájékoztatót alaposnak, részletesnek tartja és támogatja az értékteremtő közmunkát. Azonban Szerep községből kapott egy levelet, melyből idéz: „Szerep településen az értékteremtő közmunkások jelentős része a munkaidőben egyáltalán nem dolgozik, cigarettáznak, esznek, telefonálgatnak. Olykor egymást talicskában tologatják, máskor téglával dobálgatják egymást, ordibálnak, szemetelnek. Ellenőrzés alig van, a munka áll, előfordult, hogy munkaidőben bográcsoztak. Gyakran hangosan bömböltetik a zenét, arra táncolnak vagy a fűben hűsölnek. Munkaidejük igen rugalmas, késői munkakezdés, hosszú ebédszünet és korai befejezés jellemzi. Rengeteg szemetet hagynak maguk után, melyet sokszor a kertekbe is bedobálnak. Gyakran előfordul, hogy a szerepi lakosokat inzultálják, hogy bennük félelmet keltsenek és ezért már rendőri intézkedést is igénybe kellett venni, mely után elvárható lett volna, hogy ezeket az embereket elbocsájtsák a közmunka programból, azonban erre sajnos nem került sor annak ellenére sem, hogy a térfigyelő kamerák által beazonosíthatóak lettek volna az érintett személyek. Sajnálatos, hogy a közmunkaprogram csupán a helyi polgármesterek jutalmazó-szankcionáló eszközévé, míg a lakosság részéről egy irritáló közintézménnyé vált.” A közmunkaprogram „napfényes” oldala után fontosnak látta a”borús” oldal bemutatását is, hiszen igen jelentős forrásokat fordítanak rá az adófizetők pénzéből.

**Kiss Attila**

Természetesen tiszteletben tartja az elhangzott véleményt, azonban majd ha ülés után ellátogatnak a Hajdú-tanyára, ahol közel 150 fő közmunkás dolgozik, mindenki eldöntheti saját maga, hogy van-e ott érték teremtés vagy sem. Tény, hogy ahol sok ember dolgozik, ott több probléma merülhet fel. Az is tény, hogy ezek az emberek általában alacsony iskolázottságúak, régóta nem volt munkahelyük. Sajnos a közfoglalkoztatás nem cél, hanem eszköz.

**Pajna Zoltán**

A közfoglalkoztatás által azok az emberek, akik korábban segélyből éltek valamilyen módon így hozzájárulnak a gazdaság teljesítményéhez, még ha vannak negatív példák is, sok helyen valódi értékteremtés folyik. Sajnálatos, hogy nagy részük még nincs felkészülve arra, hogy a munkaerőpiac részesei legyenek. Sok esetben hiányzik a megfelelő képzettség, a megfelelő motiváció, a megfelelő családi háttér. A program sikertelenségét nem lehet a polgármesterek nyakába varrni. Kéri, hogy konstruktív módon közelítsék meg a problémát. A jövő évi program meghirdetése előtt célszerűnek tartaná összehívni a települések vállalkozóit és felmérni, hogy milyen munkákra lenne igény. Indokoltnak tartja ebben a széles körű koordinációt.

**Ménes Andrea**

A konstruktív együttműködést nagyon fontosnak tartja. A program pozitív oldala, hogy fogadó óráján ma már nem segélyért, hanem munkáért mennek hozzá a hivatalba. Úgy gondolja, jó úton járnak abban, hogy a munka becsületét visszaállítsák. Egyetért azzal, hogy egy nagyon nehéz réteget kezelnek ebben a programban. A Rigán István által elmondott problémákkal véleménye szerint minden településen találkoznak, csak hol kisebb, hol nagyobb mértékben. Elmondhatja, hogy Vámospércs település sokkal szebb, mióta ebben a programban vesznek részt.

Sokszor azoknak, akik kritizálják a közmunkaprogramot, először a saját házuk táján kellene szét nézniük, mivel gyakran nem végzik el azokat a munkákat, amelyeket kötelességük lenne, azt gondolván, hogy majd elvégzik azt a közmunkások.

Javaslatai: csökkenjen a programmal kapcsolatos bürokrácia, mivel a rövid határidők miatt nehezen tudják kivitelezni a programhoz szükséges adminisztrációt, azt gyakran csak túlmunkában tudják így is ellátni. Ezt a problémát közvetíteni kell az illetékesek felé. Eltérőek a települések adottságai és a polgármesterek képességei is, ez is befolyásolja a sikerességet, illetve gondot okoz az is, hogy helyben nem feltétlenül találnak jó brigádvezetőket, nem beszélve arról, hogy az alacsony bérezés miatt nem is motiváltak abban, hogy egy csoportot irányítsanak, felügyeljenek. Kiemeli, hogy eszközök vásárlására is lehetőség van a program által, így olyan eszközparkot tudtak kialakítani, amilyennel korábban nem rendelkeztek, ez által az önkormányzatok vagyonállománya is növekedhetett. A jogszabály lehetővé teszi, hogy a közfoglalkoztatottat akár egy-egy vállalkozás kikérje ha szükséges, ugyanakkor valóban figyelni kell arra is, hogy egy-egy termelőnek ne okozzanak kárt azzal, hogy közfoglalkoztatás keretében ugyan azt termelik és ezzel kárt okoznak az őstermelőnek. Mindezek elkerülése miatt is tatja nagyon fontosnak az egyeztetéseket.

**Nagy Zsolt**

Felmerül benne, hogy a meghirdetett programok nem lesznek-e egymás konkurensei, hiszen ugyan annak a célcsoportnak kerülnek meghirdetésre.

**Bódi Judit**

Mennyire működik a gyakorlatban az, hogy a vállalkozásoknak lehetőségük van kikérni a közmunkásokat. Tudomása szerint, még ha több bért kapnak, akkor sem szívesen jönnek ki a közmunkaprogramból.

**Bernáth László**

Fontosnak tartaná, ha nem csak az önkormányzatok, hanem a vállalkozói rétegnek is lehetősége lenne a közmunkaprogramban részt venni. Véleménye szerint ezzel még több ember kerülhetne vissza a munka világába.

**Tapolczai Zoltán**

A regisztrált munkanélküliek nagy része sajnos alkalmatlan a foglalkoztatásra. A közfoglalkoztatás valóban nem cél, hanem egy eszköz. Egy polgármesternek nem csak tsz elnökként kell funkcionálnia, hanem mint egy holding vezetőjének. Ettől az évtől a TOP és GINOP programokon keresztül fog a települések és az állam kapcsolata még szorosabbá válni a foglalkoztatás érdekében.

Nélkülözhetetlen lesz a közös tervezés, hiszen a célcsoport az adott településen lesz elérhető. A közfoglalkoztatás mára életformává vált, mint ahogy az abból való kimaradás is. Külön program van arra is, hogy képzésekkel motiválják a programban résztvevőket, hogy mozduljanak meg a munkaerő piac felé és természetesen ez a polgármesterekre fog nagyobb terheket róni, hiszen azokat kell majd bevonni a programokba, akiknek a munkaszocializációja messze elmarad azokétól, akik már évek óta dolgoznak. Valóban fontos az, hogy a munkafelügyelők valóban felügyeljék a közmunkát és az adminisztratív terhek is csökkenjenek. Ennek érdekében szeretnék a közös kommunikációt a településekkel mielőbb elkezdeni. Az elkövetkező időben gyakrabban és rendszeresebben lesznek ellenőrzések, kéri, hogy a polgármesterek ne vegyék majd ezt zaklatásnak, abban a segítő szándékot lássák. A TOP program 2017 tavaszán indul, most a tervezési szakaszban járnak és azokat az igényeket tudják majd csak megjeleníteni, amelyeket a települések jeleznek feléjük. Fontos a 25 év alatti korosztály motiválása és ebben a családnak is nagy szerepe van. A kis és középvállalkozásokról is sok szó esik, ugyanakkor az egyéni vállalkozókról alig, pedig ők vannak a legtöbben. Ezért fontos a családi vállalkozások figyelmét is felhívni a lehetőségekre.

**Pajna Zoltán**

Arra kell törekedniük minden program által, hogy úgy tudják motiválni az embereket, hogy minél többen visszakerüljenek a munka világába. Megállapítja, hogy az előterjesztéshez további hozzászólás, javaslat nincs.

**Szavazásra teszi fel a közfoglalkoztatás megyei helyzetéről szóló tájékoztató elfogadásáról szóló határozati javaslatot, melyet a közgyűlés 17 igen, 0 nem szavazattal, 6 tartózkodás mellett elfogadva a következő határozatot hozza:**

**54/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1. elfogadja a Hajdú-Bihar Megyei Kormányhivatal Foglalkoztatási Főosztályának a megye közfoglalkoztatási helyzetéről szóló tájékoztatóját.
2. A közgyűlés felkéri elnökét, hogy határozatáról a Hajdú-Bihar Megyei Kormányhivatal kormánymegbízottját tájékoztassa.

**Végrehajtásért felelős:** Pajna Zoltán, a közgyűlés elnöke

**Határidő:** 2016. július 10.

1. ***napirendi pont***

„Tájékoztató a Hajdú-Bihar Megyei Katasztrófavédelmi Igazgatóság 2015. évben végzett tevékenységéről”

**Pajna Zoltán**

Köszönti Kovács Ferenc urat, a Hajdú-Bihar Megyei Katasztrófavédelmi Igazgatóság igazgatóját, kéri, tartsa meg előadását.

**Kovács Ferenc**

2012-ben egy nagy szervezeti átalakuláson mentek keresztül, így „a tüzet és a vizet is uralják”, hiszen hozzájuk tartozik most már a vízügyi és vízvédelmi hatóság is a tűzvédelem mellett. Szerencsére az elmúlt év megkímélte őket a természeti katasztrófáktól és volt idő átgondolni, hogy a szabályozások mennyire megfelelőek a védekezés szempontjából. A szükséges módosításokat elvégezték és a településeket kategóriákba sorolták. Tisztában vannak azzal, hogy milyen kockázatok között kell élniük, így felmerül a kérdés, hogy ez a szervezet képes-e ezekre megfelelően reagálni és határozottan állítja, hogy igen. 2015 óta a megelőzésre helyezték a hangsúlyt, így a társszervekkel együtt rendkívül gyorsan tudnak reagálni szükség esetén. Folyamatosan végzik a lakosság felkészítését, valamint tervszerű gyakorlatokat végeznek, így a települések is képesek a gyors reagálásra. Az ellenőrzéseik folyamatosak mind a földön, vízen, levegőben egyaránt. A külföldről érkező szállítmányok esetében szigorúan ragaszkodnak az előírásokhoz, amennyiben azokat nem tartják be, helyszíni bírságot szabnak ki és a szállítmányt nem engedik tovább, amíg a bírság kifizetésre nem kerül. Emiatt sok folyamatban lévő perük van, de ez nem riasztja őket vissza, hiszen 2015-ben is előfordult, hogy a veszélyes anyagot szállító kamionból kihulló anyag miatt történt megbetegedés. A megyéből hulladékszállítással kapcsolatos lakossági panasz nem érkezett hozzájuk, így az megfelelően történik. Gázkizárás többször fordult elő a régi épületek miatt, emiatt egy panasz érkezett hozzájuk, ilyen esetben azt mindig kivizsgálják. A kéményseprő ipari szolgáltatással kapcsolatosan volt több megkeresésük, de kollégái ez esetben is állták a sarat. A vízügyi hatóság rendkívül sok ügyiratot dolgozott fel, több pályázatot nyújtott be, ezért ezekhez is konstruktívan álltak a pályázatok sikeressége érdekében.

A segélyhívások minden esetben a két nagy központba érkeznek először mind a 112, mind a 105-ös hívószámról és csak ezt követően kerülnek le a megyei irányító központokba és ezt követően kerül sor a riasztásra. Működésük kiegyensúlyozott, rendelkeznek a megfelelő forrásokkal, technikai eszközökkel. Örömmel mondhatja el, hogy a debreceni állomás teljesen megújult és a megye többi állomása is a legkorszerűbbek közé tartozik, így a megfelelő munkavégzéshez szükséges feltételek adottak. Tapasztalataik szerint az állampolgárok elégedettek a munkájukkal mindenkiről igyekeznek szükség esetén gondoskodni. A honlapjukra érkező jelzésekre minden esetben reagálnak és azokat tisztelettel veszik. Büszkén jelenti be, hogy a kismotorfecskendős bajnokságon a püspökladányi csapat 1. helyezést ért el, a győztes csapatról egy fotót nyújt át a közgyűlés elnöke részére.

(Az előadás anyaga a jegyzőkönyv mellékletét képezi.)

**11.20-kor Kiss Attila elhagyja az üléstermet.**

**Pajna Zoltán**

Megköszöni a fotót és a tartalmas tájékoztatást. Elmondhatja, hogy a katasztrófavédelem munkatársai mind mentálisan, mind fizikailag a legfelkészültebbek emberek közé tartoznak és munkájuk is a legmegbecsültebb szakmák közé tartozik. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Katasztrófavédelmi Igazgatóság 2015. évben végzett tevékenységéről szóló tájékoztató elfogadásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**55/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ a Hajdú-Bihar Megyei Katasztrófavédelmi Igazgatóság 2015. évben végzett tevékenységéről szóló tájékoztatót tudomásul veszi.

2./ A közgyűlés felkéri elnökét, hogy határozatáról a Hajdú-Bihar Megyei Katasztrófavédelmi Igazgatóság igazgatóját tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. július 10.

1. ***napirendi pont***

„Tájékoztató a megyei agrárszakképzés helyzetéről”

**Pajna Zoltán**

Köszönti Molnár Magdolna Ilona, a Széchényi István Mezőgazdasági és Élelmiszeripari Szakképző Iskola igazgatóját, egyben felkéri, tartsa meg előadását.

**Molnár Magdolna Ilona**

Gróf Klebelsberg Kunó szavai ma is aktuálisak, hiszen akkor is hasonló problémákkal küzdöttek, mint napjainkban, már akkor is hiány volt a szakemberekből. Nem csak a mennyiségi, hanem a minőségi képzés is fontos. Az elmúlt évi GDP növekedésében jelentős szerepe volt a mezőgazdaságnak. Az ágazatnak több képzett, gyakorlati és szakmai tudással rendelkező emberre van szüksége ezért merült fel igényként a teljes ágazati képzés rendszerének a megújítása. Az agrár szakképzés országosan szerveződött újjá, jelenleg 64 szakképző iskola működik a Földművelésügyi Minisztérium fenntartásában. Ezekben az intézményekben jelenleg is folyik a profiltisztítás, mivel a mezőgazdasági és élelmiszeripari képzések mellett más jellegű képzések is vannak. A megye vonatkozásában két intézmény található, egy Hajdúböszörményben, egy pedig Berettyóújfaluban. Az iskolák egymással is kapcsolatban vannak, így a szakmai kapcsolattartás rendszeres. A szakképzés átalakítása két koncepció mentén történt: „Szakképzés a gazdaság szolgálatában”, valamint a „Tessedik Sámuel Agrárszakképzési Koncepció” mentén. Ezúton is megköszöni a hajdúböszörményi önkormányzat támogatását, melyet a Széchényi István Mezőgazdasági és Élelmiszeripari Szakképző Iskola működéséhez nyújt. Ennek is köszönhető, hogy az intézmény korszerű körülmények között tud működni többcélú intézményként. Három képzési típusuk van, hat ágazatban és 16 továbbtanulási útvonallal. A képzési típusok egymással kapcsolatban állnak, ez azt jelenti, hogy 14-től 25 éves korig tanulhatnak náluk, de lehetőség van felnőttképzésben is tanulni. Az iskola dinamikusan fejlődik, 773 fő a tanulói létszám, a vidéki tanulók számára kollégiumi elhelyezést biztosítanak. Közel 160 fő hátrányos helyzetű tanuló is van az iskolában, számukra az Arany János Kollégiumi program van segítségükre. Az itt lévő diákok esetében nagy figyelmet fordítanak a személyiségük fejlődésére, ezért a lemorzsolódás alacsony. Fontos, hogy megfelelő gyakorlatot szerezzenek a tanulók, a tangazdaság mellett egyre több gazdálkodó szervezettel van kapcsolatuk, akik a szükséges technikai eszközökkel rendelkeznek és így megfelelő gyakorlati tudást szerezhetnek a tanulók. Az autósiskolát azért is működtetik, mert több szakmában csak úgy foglalkoztatják őket, ha egyben jogosítvánnyal is rendelkeznek. A felnőttképzésük is jelentős, hiszen ennek keretében több ezer fő kapott náluk képzést. Terveik között szerepelnek további fejlesztések: mint a duális képzés erősítése, az agrár közép és felsőfokú oktatás együttműködése, a középfokú agrárszakképzés minőségének javítása. Mindenkit szeretettel vár mind az intézményükben, mind az augusztusi Farmer-Expón, melynek intézményük ad évek óta helyet.

(Az előadás anyaga a jegyzőkönyv mellékletét képezi.)

**Pajna Zoltán**

Megköszöni a tájékoztatást, kéri a közgyűlés tagjait, tegyék meg hozzászólásaikat.

***Kérdés, Hozzászólás***

**Buczkó József**

Elismerését fejezi ki az intézményben folyó munkáért, egyben megkérdezi, nyomon követik-e az intézményben végzett diákok útját, hogy el tudtak-e helyezkedni a szakmájukban.

**Mohácsi László**

Ahogy a polgármesteri köszöntőben is hallhatták 34 ezer hektárt ölel magába a település, mely kiváló adottságokkal rendelkezik és ezekkel az adottságokkal élni kell. Az ország motorját az elmúlt században is a mezőgazdaság adta. Ezt az örökséget tovább kell vinni, hiszen az ország adottságai olyanok, mellyel egész Európát el tudná látni termékeivel. Vissza kell szorítani az import és génmanipulált termékeket. Bízik abban, hogy a jövőben zászlóshajója lehet az intézmény az örökség továbbvitelének, melyhez sok sikert kíván.

**Simon Zoltán**

25 éve az agráriumban tevékenykedik, így közel áll hozzá a téma. Komplex kérdéskör előtt állnak, hiszen az oktatás átszervezése megtörtént, ugyanakkor mégis szakember hiány tapasztalható. Kihívás minden terület részére, hogy mint külföldön, itthon is a megfelelő szaktudáshoz megfelelő bérezés párosuljon. Fontos, hogy a vidék társadalmában is megbecsülést nyerjen a szakma presztízse.

**Bernáth László**

Megköszöni az igazgató asszonynak az intézményben folytatott munkáját.

**Molnár Magdolna Ilona**

Ebben az évben 130 tanuló végzett, ezek közül többen jelentkeztek felsőoktatási intézménybe. Ha oda mégsem veszik fel őket, akkor visszatérhetnek technikus képzésre az intézménybe. Több alkalommal megkeresik őket vállalkozók is és kérik, hogy a végzett tanulókkal felvehessék a kapcsolatot. Nyugodt szívvel állítja, hogy aki akar, az el tud helyezkedni a szakmájában. Természetesen követik a gyerekek útját, ez törvényi kötelezettségük is. Véleménye szerint az agrárképzés megbecsülése egyre nagyobb és azok a gyerekek, akiknek a családjában is ezzel foglalkoznak, azok mind tovább viszik ezt a családi hagyományt. Úgy gondolja, hogy a társadalmi megbecsülése is egyre nagyobb ennek a képzésnek. Beiskolázási gondjaik nincsenek.

**Nagy Zsolt**

Nagy felelősséget rónak majd magukra akkor, amikor a megfelelő képzésekről fognak dönteni. Ezért is fontos, hogy a foglalkoztatási paktum keretében a kiválasztáskor körültekintőek legyenek, hiszen a gazdaság fejlődését csak akkor segíthetik elő.

**Pajna Zoltán**

Megállapítja, hogy további hozzászólás, javaslat nincs.

**Szavazásra teszi fel a megyei agrárszakképzés helyzetéről szóló tájékoztató elfogadásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**56/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ a megyei agrárszakképzés helyzetéről szóló tájékoztatót tudomásul veszi.

2./ A közgyűlés felkéri elnökét, hogy határozatáról a Széchenyi István Mezőgazdasági és Élelmiszeripari Szakképző Iskola igazgatóját tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. július 10.

1. ***napirendi pont***

„A kitüntető díjak alapításáról és adományozásáról szóló rendelet megalkotása”

**Pajna Zoltán**

A rendelet átstrukturálásával lehetőséget adnak arra, hogy a fiatalokat illetve az önkormányzati rendszerben tevékenykedők munkáját is elismerésben tudják részesíteni. Kéri a közgyűlés tagjait, tegyék meg hozzászólásaikat.

**12.33-kor Kiss Attila visszajön az ülésterembe.**

***Hozzászólás***

**Gyula Ferencné**

Véleménye szerint eddig is lehetőség volt arra, hogy fiatalokat ismerjenek el. Inkább a felterjesztők figyelmét szükséges felhívni, hogy erre is van lehetőség. Továbbá felmerül annak kérdése, hogy ki a fiatal.

**Pajna Zoltán**

Bizonyos megfogalmazások kizárták azt, hogy fiatalokat is elismerjenek, mint pl. a Maróthi–díjnál.

**Tóth József**

Az önzetlenség elismerését továbbra is fontosnak tartja.

**Pajna Zoltán**

Azt is fontosnak tartotta, hogy rugalmasabb legyen a rendszer, bizonyos eseményekhez kötődően is tudjanak elismeréseket adni, ne csak a Megyenap alkalmából.

Megállapítja, hogy további hozzászólás, javaslat nincs.

**Szavazásra teszi fel a kitüntető díjak alapításáról és adományozásáról szóló rendelet megalkotásáról szóló rendelet-tervezetet, melyet a közgyűlés 22 igen, 0 nem szavazattal, 1 tartózkodás mellett elfogadva a következő rendeletet alkotja:**

**A Hajdú-Bihar Megyei Önkormányzat Közgyűlésének**

**7/2016. (VI. 27.) önkormányzati rendelete**

**a kitüntető díjak alapításáról és adományozásáról**

A Hajdú-Bihar Megyei Önkormányzat Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

1. **Általános rendelkezések**

**1. §**

A megyei közgyűlés a megye társadalmi, gazdasági életében, önkormányzati, közigazgatási, tudományos, irodalmi, művészeti, közoktatási, közművelődési, sport, mezőgazdasági és egyéb szakmai területen kimagasló eredményeket elérő egyének és közösségek elismerése céljából a következő kitüntető díjakat alapítja:

1. „Hajdú-Bihar Megye Önkormányzatának Bocskai István-díja",
2. „Hajdú-Bihar Megye Önkormányzatának Kölcsey Ferenc-díja",
3. „Hajdú-Bihar Megye Önkormányzatának Maróthi György-díja",
4. „Hajdú-Bihar Megye Önkormányzatának Arany Sándor-díja”
5. „Hajdú-Bihar Megye Önkormányzatának Kovács Pál-díja”,
6. „Hajdú-Bihar Megye Önkormányzatának az Év Civil Szervezete díja”,
7. „Hajdú-Bihar Megye Önkormányzatának Emlékérme”.

**2. §**

**(1) A kitüntető díjak adományozásának feltételei:**

1. „Hajdú-Bihar Megye Önkormányzatának Bocskai István-díja" adományozható azoknak, akik munkájukkal, társadalmi megbízatásuk kimagasló színvonalú teljesítésével, közéleti tevékenységükkel, több évtizedes munkásságukkal jelentősen hozzájárultak Hajdú-Bihar megye fejlődéséhez, fejlesztéséhez, a megye értékeinek feltárásához és megismertetéshez.
2. „Hajdú-Bihar Megye Önkormányzatának Kölcsey Ferenc-díja" adományozható annak a fiatal művésznek, aki a kulturális élet, az irodalom, a művészetek (zene, tánc, színház, képző- és iparművészet, építőművészet, népművészet, film- és fotóművészet) terén kiemelkedő művészi színvonalú alkotó tevékenységet mutat fel, valamint annak a személynek, aki egész életművével a közművelődésben maradandó értékeket teremtő, kimagasló munkát végzett.
3. „Hajdú-Bihar Megye Önkormányzatának Maróthi György-díja" adományozható annak a fiatal pedagógusnak, aki kiemelkedő nevelő és oktató munkát végez a gyermekek, a tanulók személyiségformálásában, képességfejlesztésében, tehetséggondozásában. A díj adományozható továbbá azon személynek, aki hosszú időn át kimagaslóan eredményes pedagógiai tevékenységet folytatott, iskolateremtő munkássága elméleti és gyakorlati eredményeit a megye több oktatási intézményében hasznosítják.
4. Hajdú-Bihar Megye Önkormányzatának Arany Sándor-díja” adományozható azon fiatal, vagy több évtizedes tapasztalattal rendelkező személyek részére, akik a megye mezőgazdaságának fejlesztésével, az új technológiák elterjesztésével, a termelés hatékonyságát javító kutatásokkal, az agrárium európai uniós csatlakozását elősegítő tevékenységükkel, munkásságukkal hozzájárultak a mezőgazdaságból élők életminőségének javításához.
5. „Hajdú-Bihar Megye Önkormányzatának Kovács Pál-díja” adományozható azoknak az aktív vagy a versenyzéstől visszavonult sportolóknak, akik kiemelkedő sporteredményt értek el, valamint azoknak, akik sportvezetői, sportoktatói, sportpedagógusi munkájukat kimagasló színvonalon végezték.
6. „Hajdú-Bihar Megye Önkormányzatának az Év Civil Szervezete díja” adományozható a Hajdú-Bihar megyében kiemelkedő tevékenységet végző azon szervezeteknek, amelyek az adott évben – tevékenységi területüktől függetlenül – támogatták a helyi civil társadalom épülését. A díj olyan civil szervezeteknek adható, amelyek szervezetileg és működésükben is a pártoktól függetlenek, önálló jogi személyiséggel rendelkeznek, az önkéntesség elve alapján szerveződnek, bírósági nyilvántartásba vételük szerint Hajdú-Bihar megyében rendelkeznek székhellyel.
7. „Hajdú-Bihar Megye Önkormányzatának Emlékérme" adományozásával a közgyűlés elnöke elismerését fejezi ki azoknak, akik a tudományos, kulturális, sportéletben, valamint a megye nemzetközi kapcsolatainak építésében, a megye közbiztonságának javításában, a megye közigazgatásában, a nemzetiségi jogok védelmében és gyakorlásában, vagy más területeken kimagasló eredményeket értek el, vagy tevékenységükkel, eredményeikkel méltóvá váltak az elismerésre. Az Emlékérem adományozásának feltételei a következők:

ga) „Hajdú-Bihar Megye Önkormányzatának Emlékérme" adományozható azoknak, akik a

tudományos, kulturális, sportéletben, valamint a megye nemzetközi kapcsolatainak építésében, vagy más területeken kimagasló eredményeket érnek el.

gb) „Hajdú-Bihar Megye Önkormányzatának Emlékérme" „Hajdú-Bihar Megye Rendőre” felirattal adományozható a Hajdú-Bihar Megyei Rendőr-főkapitányság állományában szolgálatot teljesítő rendőrök munkájának elismerése érdekében azoknak a személyeknek, akik a megye közbiztonságának, határőrizeti rendjének megőrzése, javítása terén kiemelkedő tevékenységet végeznek.

gc) „Hajdú-Bihar Megye Önkormányzatának Emlékérme" „Hajdú-Bihar Megye Közigazgatásáért” felirattal adományozható azoknak, akik tartósan kifejtett rendkívüli teljesítményükkel hozzájárulnak a megyében lévő települések helyi önkormányzásához, valamint akik a megyei önkormányzat vagy a megye érdekében kimagasló önkormányzati vagy közigazgatási munkát végeznek.

gd) „Hajdú-Bihar Megye Önkormányzatának Emlékérme" „Hajdú-Bihar Megye Nemzetiségeiért” felirattal adományozható azoknak, akik a megyében élő nemzetiségek nyelvi, tárgyi és szellemi kultúrájának, történelmi hagyományainak megőrzése, valamint a nemzetiségi jogok védelme és gyakorlása, az integrált nevelés-oktatás elősegítése érdekében kimagasló munkát végeznek.

(2) „Hajdú-Bihar Megye Önkormányzatának Emlékérme" adományozása esetén a kimagasló tevékenység ezüst, az elismerésre érdemes tevékenység bronz Emlékéremmel kerül díjazásra.

(3) A díjak egyéneknek és közösségeknek, valamint külföldi állampolgároknak és közösségeiknek egyaránt adományozhatók.

**3. §**

(1) A kitüntetésben részesültek a díjakhoz a tevékenység méltatását és az adományozást igazoló oklevelet kapnak.

(2) A díjakkal járó szobrok, emlékplakettek és az Emlékérem leírása a következő:

1. „Hajdú-Bihar Megye Önkormányzatának Bocskai István díja” 6,5 x 5 x 5 cm hasáb posztamens (márvány), „Hajdú-Bihar Megyei Önkormányzat Bocskai díja” felirattal, a hasábon egy 12 cm magas 3,5 cm átmérőjű márványoszlop, 12 cm magas bronz Bocskai szobor. A márványoszlopon a díjazott neve és az adományozás éve szerepel.
2. „Hajdú-Bihar Megye Önkormányzatának Kölcsey Ferenc-díja” kör alakú, 90 mm átmérőjű, átlag 5 mm vastagságú, bronzból készült kétoldalas plakett.

Első oldalán Kölcsey Ferenc dombormű portréja, a szélén „Kölcsey Ferenc” felirattal, 8 mm magasságú nyomtatott nagybetűkkel a körív mentén.

A második oldalán Kölcsey Ferenc munkásságát kifejező, a művész által megfogalmazott dombormű. A kísérő címeres érem feliratos hátlapján szerepel a díjazott neve és az adományozás éve.

1. „Hajdú-Bihar Megye Önkormányzatának Maróthi György-díja” kör alakú, 70 mm magasságú, átlag 5 mm vastagságú, bronzból készült kétoldalas plakett.

Első oldalán Maróthi György portréja, a bal szélén „Maróthi”, a jobb szélén „György” felirattal, 6 mm magasságú, nyomtatott nagybetűkkel a körív mentén.

Második oldalán a vízszintes átmérővel párhuzamosan dombormű, 4 mm magasságú nyomtatott nagybetűkkel, szöveg 3 sorban: „Megyei Pedagógiai Díj”. Alatta gravírozásra alkalmas felület, melyen a díjazott neve és az adományozás éve szerepel.

1. „Hajdú-Bihar Megye Önkormányzatának Arany Sándor-díja” kör alakú, 100 mm átmérőjű, átlag 5 mm vastagságú, bronzból készült kétoldalas plakett.

Első oldalán „Hajdú-Bihar Megyei Önkormányzat Arany Sándor-díja” felirat, a körív mentén 8 mm magasságú nyomtatott nagybetűkkel, középen főmotívumként Arany Sándor portréja.

A második oldalán „Arany Sándor-díj” felirattal, körív mentén 8 mm magasságú nyomtatott nagybetűkkel. Középen gravírozásra alkalmas felület, melyen a díjazott neve és az adományozás éve szerepel.

1. „Hajdú-Bihar Megye Önkormányzatának Kovács Pál-díja” kör alakú, 100 mm átmérőjű, átlag 5 mm vastagságú, bronzból készült kétoldalas plakett.

Első oldalán „Hajdú-Bihar Megyei Önkormányzat Sport-díja” felirat, a körív mentén 8 mm magasságú nyomtatott nagybetűkkel, középen főmotívumként serleggel.

A második oldalán „Kovács Pál-díj” felirattal, körív mentén 8 mm magasságú nyomtatott nagybetűkkel. Középen gravírozásra alkalmas felület, melyen a díjazott neve és az adományozás éve szerepel.

1. „Hajdú-Bihar Megye Önkormányzatának az Év Civil Szervezete díja” kör alakú 100 mm átmérőjű, átlag 6 mm vastagságú bronzból készült kétoldalas plakett.

Első oldalán „Hajdú-Bihar Megye Önkormányzatának az Év Civil Szervezete” felirat áll, a körív mentén 8 mm magasságú nyomtatott nagybetűkkel.

Középen főmotívumként a megye népművészeti motívumaiból kölcsönzött díszítő elemek láthatók. Az indák - mint óvó kezek - a szeretet jelképét, a szív alakú motívumot ölelik körbe. Az így összeálló motívum a civil szervezetek gazdag társadalmi tevékenységére utal, ugyanakkor kifejezi a magyar hagyományokhoz való ragaszkodást, az abból való építkezést. A második oldalon a középen gravírozásra alkalmas felületen a díjazott neve és az adományozás éve szerepel.

1. „Hajdú-Bihar Megye Önkormányzatának Emlékérme” kör alakú 60 mm átmérőjű ezüstből vagy bronzból készült vert érem.

Első oldalán a Megyeháza homlokzati képe, alatta „Hajdú-Bihar Megye Önkormányzatának Emlékérme” felirat található.

Második oldalára az elismerésben részesülő neve és az adományozás éve, valamint az adományozás céljának megfelelően a „Hajdú-Bihar Megye Rendőre”, a „Hajdú-Bihar Megye Közigazgatásáért”, vagy a „Hajdú-Bihar Megye Nemzetiségeiért” szöveg kerül feltüntetésre.

1. **Eljárási szabályok**

**4. §**

(1) A kitüntető díjakat a megyei közgyűlés, az Emlékérmet a megyei közgyűlés elnöke adományozza.

(2) A díjak adományozására – a (3)-(6) bekezdések kivételével - javaslatot tehetnek:

1. a megye települési önkormányzatai,
2. a megye települési önkormányzatainak polgármesterei,
3. a megyei közgyűlés tagjai, és bizottságai,
4. a megyei jegyző,
5. a megyében működő felsőoktatási intézmények,
6. a megyében működő társadalmi és gazdálkodó szervezetek, kamarák valamint
7. a megyében működő köztestületek.

(3) A „Hajdú-Bihar Megye Önkormányzatának Kovács Pál-díja” adományozására javaslatot tehetnek a Hajdú-Bihar megyei sportági szövetségek is.

(4) A **„**Hajdú-Bihar Megye Önkormányzatának **az Év Civil Szervezete díja”** adományozására javaslatot tehetnek a Hajdú-Bihar megyében működő intézmények is.

(5) A „Hajdú-Bihar Megye Önkormányzatának Emlékérme" „Hajdú-Bihar Megye Rendőre” felirattal adományozására javaslatot tehet a Hajdú-Bihar Megyei Rendőr-főkapitány is.

(6) A „Hajdú-Bihar Megye Önkormányzatának Emlékérme" „Hajdú-Bihar Megye Nemzetiségeiért” felirattal adományozására javaslatot tehetnek a Hajdú-Bihar megyében működő nemzetiségi önkormányzatok is.

(7) A (2) – (6) bekezdésben megjelölt személyek és szervezetek díjanként évente egy-egy személy vagy közösség kitüntetésére tehetnek javaslatot.

(8) A javaslattételnek tartalmaznia kell a kitüntetésre javasolt, valamint a javaslatot tevő nevét, azonosító adatait, elérhetőségét, a javaslatot és a javasolt kitüntetés megnevezését. Az indokolásban ki kell térni a javasolt személy eddigi szakmai életútjára, csoportok, szervezetek, intézmények tevékenységére, kiemelve azt a rendkívüli teljesítményt vagy kimagasló eredményt, amely a kitüntető címet, díjat vagy elismerést megalapozza.

(9) A javaslatokat az 5. § (1) bekezdésében megállapított időpont előtt legalább 90 nappal kell a közgyűlés elnökének megküldeni.

(10) Az 5. § (2) – (5) bekezdéseiben meghatározott, eltérő adományozási rend szerint átadásra kerülő díjak esetén a javaslatokat az adományozási időpont előtt legalább 30 nappal meg kell küldeni a közgyűlés elnökének.

(11) A beérkezett javaslatokat a Rendelet 1. §-ának a)-f) pontjaiban meghatározott díjak esetén a közgyűlés valamennyi bizottsága véleményezi és javaslatot tesz az adományozásra. A kitüntető díjak adományozására vonatkozó bizottsági javaslatnak tartalmaznia kell az odaítélés sorrendjét is.

(12) A Rendelet 2. § (1) bekezdésének gb) – gd) pontjaiban meghatározott díjak esetén a beérkezett javaslatokat a Jogi, Ügyrendi és Társadalmi Kapcsolatok Bizottsága véleményezi és javaslatot tesz az adományozásra.

(13) A Rendelet 1. §-ának a) és f) pontjaiban meghatározott díjakból évente egy-egy, az 1. § b) - e) pontjaiban meghatározott díjakból évente két-két, az 1. § g) pontjában meghatározott díjból évente legfeljebb tíz adományozható.

(14) A kitüntetettekről a megyei önkormányzati hivatalban nyilvántartást kell vezetni.

**5. §**

(1) A kitüntető díjak átadására a (2)-(5) bekezdések kivételével - november 22-én a Megye Napján, a közgyűlés ünnepi ülésén kerül sor.

(2) A „Hajdú-Bihar Megye Önkormányzatának Arany Sándor-díja” átadására a mezőgazdaság jeles ünnepeihez kapcsolódóan, a díjazott lakóhelye szerinti települési önkormányzat ünnepi ülésén, vagy a települési önkormányzat által szervezett más ünnepélyes rendezvényen is sor kerülhet.

(3) A „Hajdú-Bihar Megye Önkormányzatának Emlékérme” és a „Hajdú-Bihar Megye Önkormányzatának Emlékérme" „Hajdú-Bihar Megye Nemzetiségeiért” díjakat évközben, a javasolt személy életének jelentős évfordulóján, illetve a kimagasló eredmény elismeréseként ünnepélyes keretek között kell átadni, melyre a díjazott lakóhelye szerinti települési önkormányzat ünnepi ülésén, vagy a települési önkormányzat által szervezett más ünnepélyes rendezvényen is sor kerülhet.

(4) A „Hajdú-Bihar Megyei Önkormányzat Emlékérme” „Hajdú-Bihar Megye Rendőre” díj átadására a Rendőrség Napja alkalmából, ünnepélyes keretek között kerül sor.

(5) A „Hajdú-Bihar Megyei Önkormányzat Emlékérme” „Hajdú-Bihar Megye Közigazgatásáért” díj átadására a Helyi Önkormányzatok Napja alkalmából a díjazott lakóhelye szerinti települési önkormányzat ünnepi ülésén, vagy a települési önkormányzat által szervezett más ünnepélyes rendezvényen is sor kerülhet.

**6. §**

(1) A kitüntető díjakkal - az adományozó döntése alapján - pénzjutalom jár. A pénzjutalom díjankénti összegét a közgyűlés évente, a költségvetésről szóló rendeletben állapítja meg.

(2) A pénzjutalmak és az adományozással járó egyéb költségek fedezetét a megyei önkormányzat költségvetésében biztosítja.

(3) Közösségek részére történő adományozás esetén a pénzjutalom legfeljebb háromszorosa lehet az egyénnek adható összegnek.

**7. §**

(1) A kitüntető díjat vissza lehet vonni, ha a kitüntetett arra érdemtelenné válik. Érdemtelen a kitüntetésre különösen az:

1. akit a bíróság szándékosan elkövetett bűncselekmény miatt jogerősen elítélt,
2. akit a bíróság jogerősen eltiltott a közügyek gyakorlásától.

(2) A kitüntető díj visszavonását elsősorban az adományozásra javaslatot tevő kezdeményezheti.

(3) A visszavonásról a javaslat alapján a megyei közgyűlés, illetve az Emlékérem adományozása esetén a közgyűlés elnöke dönt, egyben intézkedik a kitüntető díj bevonására.

1. **Záró rendelkezések**

**8. §**

E rendelet a kihirdetését követő napon lép hatályba. Rendelkezéseit a 2016. évben folyamatban lévő adományozások során alkalmazni kell.

**9. §**

Hatályát veszti a Hajdú-Bihar Megyei Önkormányzat Közgyűlésének a kitüntető díjak alapításáról és adományozásáról szóló 15/2004. (VII. 1.) HBMÖK rendelete.

|  |  |
| --- | --- |
| **Dr. Dobi Csaba** | **Pajna Zoltán** |
| **jegyző** | **a megyei közgyűlés elnöke** |

1. ***napirendi pont***

„A Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet módosítása”

**Pajna Zoltán**

Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló rendelet módosításáról szóló rendelet-tervezetet, melyet a közgyűlés 23 igen, 0 nem szavazattal, 0 tartózkodás mellett elfogadva a következő rendeletet alkotja:**

**A Hajdú-Bihar Megyei Önkormányzat Közgyűlésének**

**8/2016. (VI. 27.) önkormányzati rendelete**

**a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet módosításáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

A Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 2. mellékletének I/3. pontja helyébe a következő rendelkezés lép:

**„ I/3. Területfejlesztéssel kapcsolatos átruházott hatáskörök**

1. A hazai és uniós források igénybevételére megkötött támogatási szerződések módosítása abban az esetben, amikor arra a támogatott önhibáján kívüli okból, a támogatott kérelmére kerül sor, és a módosítás nem érinti a finanszírozást, a beruházási célt, illetve a támogatási összeget.
2. A Tisza-tó Térségi Fejlesztési Tanács vonatkozásában a megyei önkormányzatot a tanács tagjaként megillető hatáskörök gyakorlása.
3. Meghozza azokat a 272/2014. (XI. 5.) Korm. rendelet 57/A. § (4) bekezdése szerinti határozatokat, melyekben foglalt döntési javaslatokat a területi kiválasztási eljárásrend keretében létrehozásra kerülő döntés-előkészítő bizottságokban a bizottságba delegált személy képvisel.”

**2. §**

Ez a rendelet a kihirdetését követő napon lép hatályba.

**Dr. Dobi Csaba Pajna Zoltán**

**jegyző megyei közgyűlés elnöke**

1. ***napirendi pont***

„A Hajdú-Bihar Megyei Önkormányzat Közbeszerzési Szabályzatának elfogadása”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat Közbeszerzési Szabályzatának elfogadásáról szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

**57/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a közbeszerzésekről szóló 2015. évi CXLIII. törvény 27. § (1) bekezdése alapján

1./ elfogadja a Hajdú-Bihar Megyei Önkormányzat Közbeszerzési Szabályzatát a határozati javaslat melléklete szerinti tartalommal.

2./ A Szabályzat elfogadásával egyidejűleg a közgyűlés 373/2013. (XI. 7.) MÖK határozatával elfogadott Közbeszerzési Szabályzata hatályát veszti.

**Az 57/2016. (VI. 24.) MÖK határozat melléklete**

**Közbeszerzési Szabályzat**

A Hajdú-Bihar Megyei Önkormányzat Közgyűlése (továbbiakban: Közgyűlés) a közpénzek hatékony felhasználásának átláthatósága és nyilvános ellenőrizhetőségének biztosítása, továbbá a közbeszerzések során a tisztességes verseny feltételeinek megteremtése érdekében a közbeszerzésekről szóló 2015. évi CXLIII. törvény (a továbbiakban: Kbt.) 27. §-ában meghatározott kötelezettségének eleget téve a közbeszerzési eljárások rendjéről az alábbi szabályzatot (a továbbiakban: Szabályzat) alkotja:

**1. A Szabályzat hatálya**

A Szabályzat hatálya kiterjed a Hajdú-Bihar Megyei Önkormányzatnak (továbbiakban: megyei önkormányzat, illetve ajánlatkérő) minden olyan árubeszerzésére, építési beruházására, építési koncessziójára, szolgáltatás megrendelésére, szolgáltatási koncessziójára, amelynek értéke a közbeszerzési eljárás megkezdésekor eléri, vagy meghaladja a mindenkori közbeszerzési értékhatárokat, valamint arra az esetre, ha az ajánlatkérő tervpályázati eljárást folytat le. Jelen Szabályzat irányadó a támogatásból megvalósuló közbeszerzési eljárások esetében is. E Szabályzat alapján kell eljárni azon beszerzések tekintetében is, melyekben a megyei önkormányzat közös ajánlatkérés keretében gesztori feladatokat lát el, vagy más ajánlatkérő(k) nevében folytat le közbeszerzési eljárást.

**2. A Szabályzat célja**

1. A Szabályzat alapvető célja, hogy a megyei önkormányzatnak a közbeszerzési folyamatban részt vevő valamennyi szervezeti egysége tevékenységét összehangoltan, a megyei önkormányzat érdekeinek figyelembevételével, az eddig szerzett tapasztalatokat felhasználva, a fogalmak egységes értelmezésével és a Kbt., valamint a hozzá kapcsolódó jogszabályok maradéktalan betartásával hatékonyan lássa el.
2. A Szabályzat további célja, hogy a Kbt. rendelkezéseivel összhangban az ajánlatkérő közbeszerzéseire vonatkozóan meghatározza:

* a közbeszerzés folyamatát;
* a közbeszerzések tervezését;
* a közbeszerzési eljárások előkészítésére és lefolytatására vonatkozó szabályokat;
* a szerződéskötés és a szerződések teljesítésével kapcsolatos feladatokat;
* a közbeszerzési eljárás egyes cselekményeiért, illetőleg az eljárás során hozott döntésekért felelős személyt, személyeket, illetőleg testületet, továbbá ezek felelősségi rendjét;
* a jogorvoslati eljárásban való képviselet rendjét;
* az éves statisztikai összegezés elkészítésére vonatkozó szabályokat;
* a közbeszerzési eljárások belső ellenőrzésének rendjét;
* a közbeszerzési eljárások dokumentálásának rendjét.

**3. A Szabályzat jellege**

Jelen Szabályzattól a Kbt. alapján közbeszerzésnek minősülő beszerzések lebonyolítása során csak annyiban lehet eltérni, amennyiben erre a Kbt., illetőleg jelen Szabályzat felhatalmazást ad. Ahol jelen Szabályzat közbeszerzést említ, ott a külön jogszabályban meghatározott tervpályázati eljárást is érteni kell.

**4. A közbeszerzések tervezése**

1. A megyei önkormányzat a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) köteles készíteni az adott évre tervezett közbeszerzéseiről. A közbeszerzési tervet az Önkormányzatnak legalább öt évig meg kell őriznie. A közbeszerzési terv nyilvános.
2. A közbeszerzési terv elkészítése előtt az Önkormányzat indíthat közbeszerzési eljárást, amelyet a tervben szintén megfelelően szerepeltetni kell. A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az Önkormányzat a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja. Ezekben az esetekben a közbeszerzési tervet módosítani kell, az ilyen igény vagy egyéb változás felmerülésekor, megadva a módosítás indokát is. Az éves közbeszerzési tervet az éves költségvetéssel együtt kell előkészíteni, s a költségvetési rendelet elfogadása után kell véglegesíteni.
3. Az éves közbeszerzési terv elkészítése a Hajdú-Bihar Megyei Önkormányzati Hivatal (továbbiakban: Hivatal) Jogi és Koordinációs Osztályának (továbbiakban: osztály) feladata.

A közbeszerzési tervben rögzíteni kell:

* a tervezett közbeszerzések tárgyát (egyenként);
* a tervezett közbeszerzési eljárások fajtáit (egyenként);
* az adott közbeszerzési eljárás várható megindításának idejét;
* pénzügyi forrást (költségvetési, vagy az Európai Unióból származó támogatás, saját bevétel, egyéb).

1. A közbeszerzési tervet, valamint annak módosítását (módosításait) a Közbeszerzési Hatóság által működtetett Közbeszerzési Adatbázisban (továbbiakban: KAB) közzé kell tenni a terv, illetve a terv módosításának elfogadását követően haladéktalanul. Amennyiben a Közbeszerzési Adatbázisban való közzététel nem lehetséges, a közbeszerzési tervet a megyei önkormányzat honlapján kell közzétenni. A közzétételről a jegyző gondoskodik.
2. Az éves közbeszerzési tervet, illetve annak módosításait a megyei közgyűlés elnöke fogadja el, amelyről a lejárt határidejű határozatokról szóló jelentésben az elfogadást, módosítást követően tájékoztatja a Közgyűlést.

**5. A közbeszerzési eljárások előkészítése**

1. A közbeszerzési eljárás előkészítése az ajánlattételig (részvételi jelentkezésig) tart.
2. A közbeszerzési eljárások előkészítése különösen a következő feladatok elvégzését foglalja magában:

* eljárást megindító/ajánlati/részvételi/ajánlattételi felhívás elkészítése, szükség esetén módosítása;
* egyéb közbeszerzési dokumentumok összeállítása, módosítása;
* a közbeszerzési eljárás megindításához kapcsolódó adminisztratív feladatok ellátása;
* kiegészítő tájékoztatás (helyszíni konzultáció) biztosítása.

1. A közbeszerzési eljárások előkészítése az eljárásba bevont közbeszerzési tanácsadó, adott esetben felelős akkreditált közbeszerzési szaktanácsadó, a lebonyolító és/vagy a Munkacsoport feladata.
2. A Munkacsoport tagjai elsősorban a Hivatal köztisztviselői, illetve amennyiben a közbeszerzés tárgya megkívánja, külső szakértők, akik a beszerzés tárgya szerinti megfelelő szakismeretekkel és tapasztalattal rendelkeznek. A Munkacsoport tagjai a következők:

* legalább 1 fő pénzügyi szakértelemmel rendelkező személy;
* legalább 1 fő a közbeszerzés tárgya szerinti szakértelemmel rendelkező személy;
* legalább 1 fő jogi szakértelemmel rendelkező személy;
* legalább 1 fő közbeszerzési szakmai ismeretekkel rendelkező személy.

1. A Munkacsoport munkájába a megyei önkormányzat közbeszerzési tanácsadót vagy a Közbeszerzési Hatóság által vezetett névjegyzékben szereplő, felelős akkreditált közbeszerzési szaktanácsadót vagy lebonyolítót (a továbbiakban együttesen: tanácsadó) vonhat be vagy megbízhatja a közbeszerzési eljárás előkészítési feladataival is.
2. A Munkacsoport tagjait és a külső szakértő(ke)t a jegyző jelöli ki és kéri fel.
3. A Munkacsoport tagjai összeférhetetlenségi és titoktartási nyilatkozatot tesznek. Ha az eljárás során merül fel az összeférhetetlenség, erről a jegyzőt haladéktalanul tájékoztatnia kell, s megbízását vissza kell adni. Az összeférhetetlenséggel érintett személy pótlásáról a jegyző gondoskodik. Az új tag a megbízóleve elfogadásakor szintén tesz összeférhetetlenségi és titoktartási nyilatkozatot. Az összeférhetetlenséget a Kbt. 25. §-a szerint kell vizsgálni.
4. A Munkacsoport tagjainak feladata az előkészítés tekintetében az adott közbeszerzési eljárás megkezdéséhez szükséges cselekmények elvégzése, így különösen:

* az adott közbeszerzéssel kapcsolatos helyzet- és piacfelmérés;
* a becsült érték meghatározása;
* a megfelelő eljárási rend és az eljárás típusának megválasztása;
* hirdetmény nélküli tárgyalásos eljárás kezdeményezése esetében a jogalap ellenőrzése, illetve helyes megválasztása;
* az eljárást megindító hirdetmény vagy közvetlenül megküldendő felhívás, kísérőlevél továbbá egyéb közbeszerzési dokumentumok elő-, illetve elkészítése, melyeken belül elsősorban
* a Kbt. 61. § (4) bekezdésében foglaltak vizsgálata,
* az alkalmassági szempontok meghatározása, ezek igazolási módjának meghatározása,
* a kizáró okok meghatározása,
* az értékelési szempontok, súlyszámok meghatározása,
* részletes szerződéses feltételeket tartalmazó szerződéstervezet elkészítése, jóváhagyásra való továbbküldése;
* az elkészült felhívás és egyéb közbeszerzési dokumentumok átadása a döntéshozónak véleményezésre,
* az elfogadott felhívás megjelentetése, illetve – adott esetben – közvetlen eljuttatása az ajánlattételre felkértek számára,
* a felhívások, illetve dokumentációk és azok esetleges módosításának jóváhagyás céljára történő átadása a megyei közgyűlés elnökének illetve a Közgyűlésnek, amennyiben az jogosult az eljárást lezáró döntés meghozatalára;
* a megjelentetni kívánt hirdetmények esetében a Közbeszerzési Értesítő szerkesztősége által a hiánypótlásra visszaküldött anyagok javítása;
* javaslattétel az eljárást kezdeményező felhívás visszavonására;
* adott esetben konzultáció, helyszíni bejárás megtartása, jegyzőkönyvvezetés;
* az ajánlattételi (részvételi) szakaszban az ajánlattevők (részvételre jelentkezők) által feltett kérdésekre történő válaszadás;
* annak vizsgálata, hogy a közbeszerzés alapján kötött szerződés módosításának fennáll-e a Kbt. 141. §-a szerinti jogalapja, illetve a módosításról szóló hirdetmény elkészítése, feladása;
* előzetes vitarendezés esetén a vitarendezést kezdeményező részére a válasz elkészítése és megküldése, a többi érdekelt ajánlattevő részére pedig az erről szóló tájékoztató elkészítése és megküldése.

Tanácsadó bevonása esetén a Munkacsoport egyes feladatait a tanácsadó látja el a vele kötött szerződésben foglaltak szerint.

1. A Munkacsoport üléseiről emlékeztetőt kell készíteni.
2. Nem kell Munkacsoportot létrehozni, ha tanácsadó közreműködésével történik az eljárás lefolytatása és a tanácsadóval kötött szerződés alapján a tanácsadó feladatát képezi az 5.8. pontban rögzített valamennyi feladat teljes körű ellátása.
3. Amennyiben az eljárás előkészítésébe tanácsadó kerül bevonásra, az eljárást megindító hirdetmény jogszerűségét a tanácsadó cégjegyzésre jogosult képviselője/képviselői, illetve a tanácsadó ellenjegyzésével igazolja. Amennyiben tanácsadó az eljárás előkészítésébe nem kerül bevonásra, a Munkacsoport közbeszerzési szakmai ismeretekkel rendelkező tagja igazolja aláírásával az eljárást kezdeményező hirdetmény jogszerűségét.
4. Az eljárást megindító hirdetmények Közbeszerzési Hatóságnak történő elektronikus megküldéséről a jegyző gondoskodik.
5. Az előzetes vitarendezéssel kapcsolatos, a Kbt. 43. § (1) bekezdés b) pontja szerinti adatokat az előzetes vitarendezési kérelem kézhezvételét követően haladéktalanul közzé kell tenni a KAB –on. A közzétételről a jegyző gondoskodik.

**6. Az értékelés szakasza**

1. Az értékelési szakasz az ajánlatok (részvételi jelentkezések) bontásától az eljárást lezáró döntés kihirdetéséig, közléséig tart.
2. Ez a szakasz magában foglalja az ajánlatok (részvételi jelentkezések) felbontását, azoknak a Kbt. előírásai szerinti vizsgálatát, az ezzel összefüggő szükséges közbenső döntésekre a javaslat megtételét, az ajánlatok elbírálását és ezek eredményeként javaslat előterjesztését az eljárást lezáró döntés meghozatalára.
3. Az értékelés elvégzése a Bírálóbizottság (továbbiakban: Bizottság) feladata, melynek tagjait a megyei közgyűlés elnöke kéri fel, s feladataik elvégzésére megbízólevéllel rendelkeznek, melyet részükre a megyei közgyűlés elnöke ad ki. A Bizottság összeállításánál követelmény, hogy az eljárás lefolytatásához, a döntések előkészítéséhez szükséges szakértelem a Bizottság munkájában biztosított legyen. A Bizottság munkájában olyan szakemberek vehetnek részt, akik közül egy-egy fő a közbeszerzés tárgya szerinti, közbeszerzési, jogi*,* illetve pénzügyi-gazdasági szakértelemmel rendelkezik. Építési beruházás esetén a Bizottság tagja az építési beruházások közbeszerzéseinek részletes szabályairól szóló jogszabályban meghatározott követelményeknek megfelelő szakember is.
4. A Bizottság tagjainak feladata a beérkezett ajánlatok (részvételre jelentkezések) értékelése során különösen a következőkre terjed ki:

* az ajánlatok (részvételi jelentkezések) bontása, bontási jegyzőkönyv készítése,
* a szerződés teljesítésére való alkalmasság, alkalmatlanság vizsgálata,
* kizáró okok vizsgálata,
* az ajánlatok (részvételi jelentkezések) hiányosságainak megállapítása és ennek pótlására való felszólítás,
* a beérkezett hiánypótlási dokumentumok és válaszok ellenőrzése,
* tárgyalásos eljárás során a tárgyalás(ok) lefolytatása,
* nyilvánvaló számítási hiba korrigálása,
* adott esetben felvilágosítás kérése,
* kirívóan alacsony ellenszolgáltatást tartalmazó ajánlatok esetében indokolás kérése, az ajánlattevői oldalon felmerülő irreális kötelezettségvállalás kezelése, a beérkezett válaszok, indokolások megvizsgálása,
* annak megállapítása, hogy az ajánlat (részvételi jelentkezés) megfelel-e a felhívásban és az egyéb közbeszerzési dokumentumokban vagy jogszabályokban foglalt feltételeknek,
* javaslattétel a közbenső döntések meghozatalára a döntéshozó felé a kizárással, érvénytelenséggel kapcsolatban, különös tekintettel a hirdetmény nélküli tárgyalásos eljárások esetében az első, ún. ajánlati kötöttséggel nem terhelt ajánlatok érvényességére, érvénytelenségére vonatkozó javaslattétel;
* indokolt esetben a szerződéskötés időpontjának elhalasztása, melyről minden esetben tájékoztatnia kell a közgyűlés elnökét,
* az értékelési szempontok szerinti pontozás elvégzése,
* az eljárást lezáró döntés előkészítése, az arra vonatkozó javaslat előterjesztése a döntéshozó felé,
* az eljárás eredményét tartalmazó összegezés elkészítése és az ajánlattevőknek való megküldése, az eljárás eredményéről, illetve eredménytelenségéről szóló hirdetmény elkészítése.

Tanácsadó bevonása esetén a Bizottság a fenti feladatait a tanácsadó közreműködése mellett látja el a tanácsadóval kötött szerződésben foglaltak szerint.

1. A Bizottság tagjai megbízólevelük elfogadásakor összeférhetetlenségi és titoktartási nyilatkozatot tesznek. Nem fogadhatja el a megbízást az, akivel szemben összeférhetetlenség fennáll. Ha az eljárás során merül fel az összeférhetetlenség, erről a Bizottság elnökét haladéktalanul tájékoztatnia kell, s megbízását vissza kell adni. Pótlásáról a megyei közgyűlés elnöke gondoskodik. Az új tag a megbízólevele elfogadásakor szintén tesz összeférhetetlenségi és titoktartási nyilatkozatot. Az összeférhetetlenséget a Kbt. 25. §-a szerint kell vizsgálni.
2. A Bizottság tagjai részt vehetnek az ajánlatok (részvételi jelentkezések) bontásán, az eredményhirdetésen.
3. Az eljárás során a Bizottság legalább egy bizottsági ülést köteles tartani. Az ülésekről jegyzőkönyvet kell készíteni. A Bizottság ülésén a megyei közgyűlés elnöke, a felkért szakértő, illetve a tanácsadó tanácskozási joggal vesz részt.
4. A Bizottság valamennyi tagjának indokolással ellátott bírálati lapot kell készítenie, melyben kifejti álláspontját az ajánlatokkal (részvételi jelentkezésekkel) kapcsolatban. A bírálati lapokat az írásbeli szakvéleményt és döntési javaslatot egyaránt tartalmazó jegyzőkönyvhöz kell csatolni.
5. Az értékelés során a Bizottságnak állást kell foglalnia az ajánlattevők (részvételre jelentkezők) alkalmassága, az ajánlat (részvételi jelentkezés) érvényessége tárgyában, és abban a kérdésben, hogy fennáll-e az ajánlattevő (részvételre jelentkező) vonatkozásában valamely kizáró vagy érvénytelenségi ok. A Bizottság valamennyi döntést igénylő kérdést részletesen, minden körülményre kiterjedően köteles vizsgálni.

Bármely döntés meghozatalára a Bizottság ezzel kapcsolatos álláspontját megfelelő időben köteles a döntéshozó elé tárni.

1. Az értékelés során mind a közbenső, mind pedig az eljárást lezáró döntés esetében a javaslattétel a Bizottság nevében kerül előterjesztésre, melyről a Bizottság tagjainak szavazniuk kell (nyílt szavazás). A Bizottság döntését egyszerű szótöbbséggel hozza meg. A Bizottság akkor határozatképes, ha tagjainak több mint fele az ülésen jelen van. Minden bizottsági tagot csak egy szavazat illet meg. Amennyiben a Bizottság valamely tagja a Bizottság többségi véleményével nem ért egyet, különvéleményét az adott ülésen készített jegyzőkönyvben rögzíteni kell.
2. Minden döntésre vonatkozó javaslathoz csatolni kell a bizottsági ülésről felvett, az adott kérdésre vonatkozó írásbeli szakvéleményt és döntési javaslatot egyaránt tartalmazó jegyzőkönyvet.

**7. Döntéshozatal**

1. Az eljárást lezáró döntést a Közgyűlés, illetve az SZMSZ 2. sz. melléklete szerinti átruházott hatáskörben a megyei közgyűlés elnöke hozhatja meg.
2. Nem vehet részt a döntéshozatalban, akivel kapcsolatban fennáll a Kbt. 25. §-a szerinti összeférhetetlenség. Az összeférhetetlenséget a jegyzőnek kell jelezni.
3. Amennyiben kétszakaszos eljárás esetében az eljárást lezáró döntés meghozatalára a Közgyűlés jogosult, az első (részvételi) szakaszt lezáró döntést a megyei közgyűlés elnöke hozza meg.
4. Mind a közbenső, mind az eljárást lezáró döntésre a Bizottság tesz javaslatot a döntéshozónak. A döntéshozó a Bizottság szakvéleményét és javaslatát mérlegelve hozza meg a döntését. A döntéshozatal előtt kérheti, hogy jelenlétében a Bizottság újból üljön össze, s az esetlegesen felmerült kérdéseket közösen tisztázzák.
5. A közbeszerzési eljárás eredményét a döntéshozó állapítja meg. E nélkül az eljárás eredménye nem hirdethető ki.

**8. Szerződéskötés és a szerződés teljesítésével kapcsolatos feladatok**

1. A szerződések megkötésére, illetőleg a szerződéskötések ellenjegyzésére a kötelezettség vállalási jogkörrel, valamint azok ellenjegyzési jogkörével külön belső szabályozásban meghatározott személyek jogosultak. Ugyanez az eljárásrend követendő a szerződések módosítása esetén is.
2. A megyei önkormányzat nevében a közbeszerzési eljárás lefolytatását követően létrejött szerződést, illetve annak módosítását a megyei közgyűlés elnöke írhatja alá.

A közbeszerzési eljárás alapján megkötött szerződéseket – beleértve a Kbt. 9. § (1) bekezdésének h), i) és j) pontja szerinti szerződéseket is –, azok megkötését követően haladéktalanul közzé kell tenni a KAB-ban. A közzétételről a jegyző gondoskodik. A szerződés szövege közérdekből nyilvános adat, annak nyilvánosságra hozatala üzleti titokra való hivatkozással nem tagadható meg.

1. A közbeszerzési eljárás lefolytatását követően létrejött szerződést a felek a Kbt. 141. §-ban foglaltak betartásával módosíthatják. Lejárt határidejű, vagy teljesített szerződést nem lehet módosítani.
2. Szerződésmódosítás esetén a módosítástól számított 15 munkanapon belül a hirdetmény megjelentetésének kezdeményezéséről a jegyző gondoskodik a Közbeszerzési Értesítő szerkesztőségénél.

A KAB-bankell közzétenni a szerződés teljesítésére vonatkozó következő adatokat: hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra), a szerződő felek megnevezését, azt, hogy a teljesítés szerződésszerű volt-e, a szerződés teljesítésének az ajánlatkérő által elismert időpontját, továbbá az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél - támogatásból megvalósuló közbeszerzés esetén szállítói kifizetés során a kifizetésre köteles szervezet - által történt teljesítését követő harminc napon belül. A közzétételről a jegyző gondoskodik.

1. Az eljárás eredményéről szóló tájékoztatót az ajánlatkérő legkésőbb a szerződéskötést, vagy ennek hiányában az eljárás eredménytelenné nyilvánításáról vagy a szerződés megkötésének megtagadásáról szóló ajánlatkérői döntést követő tíz munkanapon belül köteles megküldeni a Közbeszerzési Hatóságnak, elektronikus hirdetmény formájában. A hirdetmény megküldéséről a jegyző gondoskodik.

**9. Az ajánlatkérő nevében eljáró és az eljárásba bevont személyek feladat és hatásköre, illetve felelősségi rendje**

1. A közbeszerzési tevékenység irányítása **a megyei közgyűlés elnökének** feladat és hatáskörébe tartozik, mellyel összefüggésben:

* felelős a közbeszerzési eljárások szabályszerű és határidőre történő lefolytatásáért, döntéseiért,
* elfogadja az éves közbeszerzési tervet, illetve módosításait, és erről a közgyűlést a lejárt határidejű határozatokról szóló jelentésben az elfogadást, illetve a módosítást követő ülésen tájékoztatja,
* a felhívás, illetőleg az egyéb közbeszerzési dokumentumok elfogadásával dönt az egyes közbeszerzési eljárások megindításáról,
* dönt az eljárást megindító felhívás visszavonásáról,
* dönt a szakértői közreműködő, tanácsadó igénybevételéről,
* felkéri a szakértőt, valamint a tanácsadót,
* engedélyezi a közbeszerzési eljárás külső szervezettel történő lefolytatását,
* felkéri a Bizottság tagjait,
* meghozza a közbenső, illetve a közbeszerzési eljárást lezáró döntést a Bizottság írásbeli szakvéleménye figyelembevételével,
* megköti a közbeszerzési eljárás alapján létrejövő szerződést, annak esetleges módosítását;
* jóváhagyja az éves statisztikai összegzést,
* kijelöli a Közbeszerzési Döntőbizottság (továbbiakban: Döntőbizottság), illetve a bíróság előtti jogorvoslati eljárásban az ajánlatkérő nevében eljáró személyeket,
* dönt a Döntőbizottság, illetőleg bíróság előtti jogorvoslati eljárásban képviselendő álláspontról,
* megjelenteti az eljárás eredményét a lejárt határidejű határozatokról szóló jelentésben,
* dönt az Európai Bizottság jogsértésről szóló értesítésében megjelöltek orvoslásáról,
* amennyiben a megyei önkormányzat a költségvetési szerve által lefolytatni kívánt közbeszerzési eljáráshoz csatlakozik, illetve közbeszerzési eljárása során a megyei önkormányzat az intézménye nevében is eljár, az adott közbeszerzési eljárásra vonatkozó, a részt vevő felek között létrejövő megállapodást a megyei önkormányzat nevében aláírja,
* a fenti megállapodás aláírásáról a lejárt határidejű határozatokról szóló jelentésben beszámol a Közgyűlésnek.

1. A közbeszerzési eljárások szervezése, előkészítése, illetve a lefolytatás feltételeinek biztosítása **a jegyző** feladat és hatáskörébe tartozik, mellyel összefüggésben:

* felelős a közbeszerzési eljárásokkal kapcsolatos feladatok végrehajtásának megszervezéséért,
* kijelöli és felkéri a Munkacsoport tagjait,
* tanácsadó bevonásával lefolytatott közbeszerzési eljárás esetében a Hivatal megfelelő szakértelemmel rendelkező köztisztviselői közül kijelöli a szakmai kapcsolattartót,
* figyelemmel kíséri a közbeszerzési eljárások lefolytatását, rendszeresen ellenőrzi a közbeszerzési eljárásba bevont köztisztviselők és más személyek tevékenységét,
* kivizsgál minden közbeszerzést zavaró körülményt, és minden olyan esetet, amely annak eredményét befolyásolhatja,
* rendelkezik a közbeszerzésekkel kapcsolatos feladatok megosztásáról, s azt a köztisztviselők munkaköri leírásában rögzíti, beleértve a vagyonnyilatkozat-tételi kötelezettséget is.
* az elektronikus hirdetmény-feladáson túl gondoskodik a megyei közgyűlés elnöke által jóváhagyott közbeszerzési eljárásban a hirdetmény megjelentetéséről,
* az elektronikus hirdetmény-feladáson túl gondoskodik a szerződések teljesítéséről, illetve módosításáról szóló tájékoztatók megjelentetéséről a Közbeszerzési Értesítő Szerkesztőségénél, valamint a KAB-on,
* felelős a közbeszerzési szabályzat módosításáért, aktualizálásáért,
* felelős a közbeszerzési eljárásokkal kapcsolatos belső ellenőrzési tevékenység megszervezéséért, szabályszerű és hatékony elvégzéséért.

1. A**z osztály vezetőjének** feladat és hatásköre:

* felelős az éves közbeszerzési terv elkészítéséért, módosításáért,
* felelős a lejárt határidejű határozatokról szóló jelentés közbeszerzési vonatkozású részeinek előkészítéséért,
* kezdeményezi a közbeszerzési eljárások megindítását az éves közbeszerzési tervnek megfelelően,
* jogalap fennállása esetén megteszi a szerződésmódosításra vonatkozó intézkedéseket;
* felelős a Döntőbizottságnál indított jogorvoslati eljárás során az iratok határidőben történő megküldéséért, valamint a jogorvoslati észrevételek összesítéséért,
* felelős a közbeszerzési eljárás során keletkezett dokumentumoknak a Hajdú-Bihar Megyei Önkormányzati Hivatal Iratkezelési Szabályzatában meghatározottak szerinti dokumentálásáért,
* felelős az előző évben lefolytatott közbeszerzésekről szóló statisztikai összegzésnek a külön jogszabályban meghatározott határidő lejárta előtt történő összeállításáért.

1. A **Bizottság** elnöke felel a Bizottság munkájáért, annak hatékonyságáért, mellyel összefüggésben a következő feladat- és hatáskörrel rendelkezik:

* koordinálja a Bizottság munkáját,
* összehívja és vezeti a Bizottság ülését,
* biztosítja a Bizottság jogszerű működését;
* az osztályon keresztül előterjeszti a döntéshozó számára a közbenső, illetve az eljárást lezáró döntésre vonatkozó bizottsági javaslatot,
* intézkedik, ha azt tapasztalja, hogy a Bizottságon belül a titoktartási kötelezettség megszegésének gyanúja merül fel, illetve ha jelzés érkezik felé, hogy a Bizottság bármely tagjával kapcsolatban az összeférhetetlenség gyanúja merül fel.

1. **A Bizottság tagjainak feladatai és felelősségi köre:**

A Bizottság tagjai feladatait elsősorban a 6.4. pont tartalmazza. A bizottsági tagok a feladatukat az elvárható szakértelemmel és gondossággal, a közbeszerzésre, a közbeszerzés tárgyára vonatkozó jogszabályok, előírások és utasítások szerint kötelesek ellátni.

A Bizottság tagjainak felelőssége ezzel összefüggésben kiterjed minden olyan tevékenységre, melyek a Bizottság által elvégendő feladatokhoz kapcsolódnak.

A Bizottság tagjai különösen felelnek a közbenső és az eljárást lezáró döntést megelőző javaslatban és az eljárás értékelését tartalmazó szakvéleményben foglaltakért.

Bizottsági tag az ajánlattevőkkel (részvételre jelentkezőkkel), illetve alvállalkozóikkal az eredmény kihirdetéséig, közléséig sem szóban, sem írásban nem tarthat kapcsolatot, kivéve az adott közbeszerzéssel kapcsolatosan elengedhetetlen kapcsolattartást. Az adott közbeszerzéssel összefüggő megkeresés tényét haladéktalanul jelenteni kell. A Bizottság tagja a Bizottság elnöke felé, a Bizottság elnöke pedig a megyei közgyűlés elnöke felé tartozik bejelentési kötelezettséggel.

Abban az esetben, amikor a bizottsági tag egyéb munkaköri kötelezettségéből adódóan bármelyik ajánlattevővel (részvételre jelentkezővel), illetve alvállalkozóikkal munkakapcsolatban áll, és a személyes kapcsolattartás elkerülhetetlen a közbeszerzési eljárás alatt, akkor erről a körülményről a fentieknek megfelelően köteles tájékoztatni a Bizottság elnökét, illetőleg a megyei közgyűlés elnökét.

1. **A Munkacsoport tagjainak feladatai és felelősségi köre**

A Munkacsoport tagjai feladatait elsősorban az 5.8. pont tartalmazza. A tagok a feladatukat az elvárható szakértelemmel és gondossággal, a közbeszerzésre, a közbeszerzés tárgyára vonatkozó jogszabályok, előírások és utasítások szerint kötelesek ellátni.

A tagok felelőssége ezzel összefüggésben kiterjed minden olyan tevékenységre, melyek a Munkacsoport által elvégzendő feladatokhoz kapcsolódnak.

A Munkacsoport tagjai különösen felelnek a közbeszerzési dokumentumok szakszerűségért és a közbeszerzési szabályoknak való megfeleléséért.

A kapcsolattartásra a 9.5. pont utolsó két bekezdése az irányadó azzal az eltéréssel, hogy az ott meghatározottakat a jegyzőnek kell jelezni.

1. **A** **tanácsadó**

A tanácsadó feladatait és felelősségét az adott beszerzésre vonatkozó szerződés tartalmazza. A szerződésben meg kell határozni a megyei önkormányzat részéről kijelölt szakmai, illetve közbeszerzési kapcsolattartót, akikkel a tanácsadó folyamatosan köteles konzultálni. A tanácsadó feladatai az adott közbeszerzés során az alábbiak lehetnek:

* Az 5.8. pontban, valamint a 6.4. pontban nevesített azon feladatok, melyeket a tanácsadóval kötött szerződés a tanácsadó feladatai közé utal,
* felkérés alapján bármely közbeszerzési kérdésben szakvélemény készítése, tanácsadás, a közbeszerzési eljárások során mások által készített anyagok véleményezése a Kbt. előírásainak történő megfelelés érdekében,
* a közbeszerzési eljárás indításához szükséges feltételek meglétének ellenőrzése, hiányosság jelzése,
* az eljárást megindító hirdetmény ellenjegyzése, amennyiben az megfelel a közbeszerzésre, illetőleg a közbeszerzési eljárásokra vonatkozó jogszabályoknak,
* részvétel a Döntőbizottság előtti eljárásokban,
* jegyzőkönyvvezetés a Bizottság ülésein,
* írásbeli döntés-előkészítő szakvélemény készítése a Bizottsági tagok számára.

Ahol a Szabályzat valamely dokumentum elkészítését említi, ott annak az érintettek részére történő megküldését is érteni kell.

A tanácsadó felelős a közbeszerzési eljárás jogszabályi előírásoknak megfelelő lebonyolításáért, szakvéleménye megfelelőségért. Ez alól csak akkor mentesül, ha a Közgyűlés, illetőleg a közgyűlés elnöke a tanácsadó írásbeli szakvéleménye ellenére jogszabálysértő döntést hoz. A tanácsadó nem felelős továbbá a beszerzések műszaki-szakmai tartalmának meghatározásáért, az ezzel kapcsolatos kérdések megválaszolásáért valamint a műszaki-szakmai tartalom nem megfelelőségéből adódó következményekért, amennyiben szerződése ezen feladatokat nem tartalmazza.

**10. A közbeszerzési eljárással összefüggő jogorvoslati feladatok**

1. A közbeszerzésekkel kapcsolatos jogorvoslati eljárásokban a megyei önkormányzat jogi képviseletét a közbeszerzési eljárások lefolytatására megfelelő szakmai felkészültséggel rendelkező személy látja el.
2. Az ajánlatkérő közbeszerzési tevékenységével szemben a Közbeszerzési Döntőbizottság előtt indított eljárásban az ajánlatkérőt képviselő személyt a közgyűlés elnöke esetenként bízza meg.

**11. Az éves statisztikai összegezés elkészítése**

1. A megyei önkormányzat az éves beszerzéseiről külön jogszabályban meghatározott minta szerint éves statisztikai összegezést köteles készíteni, amelyet legkésőbb a külön jogszabályban meghatározott határidő lejártáig kell megküldenie a Közbeszerzési Hatóságnak.
2. Az éves statisztikai összegezést a rendelkezésére álló adatok alapján és a jogszabályban meghatározott minta szerint a Hivatal készíti el és terjeszti a döntéshozó elé elfogadásra.
3. A közgyűlés elnöke – a jegyző útján – köteles gondoskodni arról, hogy az éves statisztikai összegzés a külön jogszabályban meghatározott határidő lejártáig a Közbeszerzési Hatósághoz megérkezzen. Ezzel egyidejűleg a jegyző gondoskodik az éves statisztikai összegzés KAB-ban történő közzétételéről.

**12. A közbeszerzések ellenőrzése**

1. A közbeszerzési eljárások a Szabályzat 9.2. pontja negyedik francia bekezdése szerinti ellenőrzése a FEUVE (folyamatba épített előzetes és utólagos ellenőrzés) rendszerében valósul meg, a Hajdú-Bihar Megyei Önkormányzati Hivatal Belső Ellenőrzési Kézikönyvében foglaltaknak megfelelően.
2. A közbeszerzési eljárások belső ellenőrzését a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján kell végrehajtani. Amennyiben a megyei önkormányzat ellen indított jogorvoslati eljárásban, illetve fellebbezés nyomán bíróság az ítéletben a megyei önkormányzatot elmarasztalja, kötelező a felelősség megállapítása érdekében belső ellenőrzést lefolytatni.
3. Az Önkormányzat belső ellenőri tevékenységét – megbízás alapján – belső ellenőr látja el. A megbízott belső ellenőr felelős a jelentésében foglaltak szakmai megalapozottságáért.
4. Azajánlatkérő nevében eljáró, illetőleg az eljárásokba bevont személyek és szervezetek felelősségének megállapítása a Kbt. előírásaiba, illetve jelen Szabályzatban foglaltakba ütköző cselekmények miatt az alábbiak szerint történhet:

* a közgyűlési elnök a polgármesteri tisztség ellátására vonatkozó szabályok szerint;
* a jegyző a közszolgálati tisztviselőkről szóló törvény szabályai szerint;
* a Hivatalban dolgozó más dolgozók a közszolgálati tisztviselőkről szóló törvény, a Munkacsoport és a Bizottság tagjai esetében a rájuk vonatkozó munkajogi jogszabályok (pl. közalkalmazotti törvény, a Munka Törvénykönyve) szabályai, illetőleg megbízás esetén az erre vonatkozó szerződés szerint;
* a tanácsadó a vele kötött szerződés szerint.

**13. A közbeszerzési eljárás dokumentálása**

1. Az ajánlatkérő minden egyes közbeszerzési eljárását írásban köteles dokumentálni. A közbeszerzési eljárás előkészítésével, lefolytatásával és a szerződés teljesítésével kapcsolatban keletkezett összes iratot a közbeszerzési eljárás lezárulásától, illetőleg a szerződés teljesítésétől számított öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak jogerős befejezéséig, de a   
   Kbt. 46. § (2) bekezdése alapján legalább öt évig meg kell őrizni.
2. A közbeszerzési eljárás során keletkezett dokumentumokat a Hajdú-Bihar Megyei Önkormányzati Hivatal Iratkezelési Szabályzatában meghatározottak szerint kell dokumentálni.

**14. Záró rendelkezés**

Jelen Közbeszerzési Szabályzatot a Közgyűlés …………….. MÖK határozatával fogadta el, rendelkezéseit 2016. ………………... napjától kell alkalmazni.

|  |
| --- |
| **Pajna Zoltán** |
| **elnök** |

1. ***napirendi pont***

„Kezdeményezés a Debrecen, Piac utca 71. szám alatti ingatlan tulajdonjogának ingyenes megszerzésére”

**Pajna Zoltán**

A megnövekedett feladatok ellátása miatt szükség van irodahelyiségek biztosítására, ezért kezdeményezik az ingatlan tulajdonjogának a megszerzését. Ha nem sikerül, akkor más megoldást kell keresniük, de a projektekben elszámolható az irodai költség, így kedvező helyzetben vannak ebből a szempontból Kéri a közgyűlés tagjait tegyék meg hozzászólásaikat. Megállapítja, hogy további hozzászólás, javaslat nincs.

**Szavazásra teszi fel a Debrecen, Piac utca 71. szám alatti ingatlan tulajdonjogának ingyenes megszerzéséről szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

**58/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 16. pontja alapján – figyelemmel a nemzeti vagyonról szóló 2011. évi CXCVI. törvény 13. § (3) bekezdésére és az állami vagyonról szóló 2007. évi CVI. törvény 36. § (2) bekezdésének c) pontjára

1./ kezdeményezi a Magyar Állam tulajdonát képező debreceni 9277/A/19 hrsz-ú, 401 négyzetméter területnagyságú, **Debrecen, Piac utca 71.** **szám** alatt található ingatlan és a benne lévő ingóságok tulajdonjogának ingyenes átruházását.

2./ Nyilatkozik arról, hogy:

* az ingatlan felhasználási célja a Hajdú-Bihar Megyei Önkormányzat számára - a területfejlesztésről és a területrendezésről szóló 1996. évi XXI. törvény, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben - előírt kötelező feladatellátás biztosítása,
* vállalja a tulajdonba adás érdekében felmerülő költségek - ideértve a művelési ág szükséges megváltoztatásának költségét - megtérítését;
* védettség (örökségvédelmi, természetvédelmi, illetve Natura 2000) az ingatlanra vonatkozóan nem áll fenn, így az ahhoz kapcsolódó kötelezettségek vállalása nem indokolt.

3./ A közgyűlés felkéri elnökét a kezdeményezés Magyar Nemzeti Vagyonkezelő Zrt. felé való megküldésére, egyben felhatalmazza az ingyenes tulajdonszerzési igény kezdeményezésével és a tulajdonszerzéssel összefüggő eljárás során szükségessé váló jognyilatkozatok megtételére, a tulajdon-átruházási szerződés aláírására.

**Végrehajtásért felelős:** Pajna Zoltán, a megyei közgyűlés elnöke

**Határidő:** folyamatos

1. ***napirendi pont***

„Informatikai eszközök ingyenes átadása a Hajdú-Bihar Megyei Rendőr-főkapitányság részére”

**Pajna Zoltán**

Az ÉARFÜ felszámolásával lehetőségükben áll, hogy megvásárolják ezeket az eszközöket és átadják a rendőrség számára, hogy ezzel is segítsék a munkájukat. Sajnálja, hogy nem új eszközöket tudnak adni. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Rendőr-főkapitányság részére informatikai eszközök ingyenes átadásáról szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő rendeletet hozza:**

**59/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 16. pontja, 108. § (2) és (4) bekezdései, valamint a nemzeti vagyonról szóló 2011. évi CXCVI. törvény 13. § (3) bekezdése alapján

1./ jóváhagyja 30 db asztali számítógép, 60 db monitor és 2 db nyomtató készülék megvásárlását az ÉARFÜ Észak-Alföldi Regionális Fejlesztési Ügynökség NKft „v. a.” társaságtól.

2./ Ingyenesen átruházza az 1./ pontban meghatározott eszközök tulajdonjogát a Hajdú-Bihar Megyei Rendőr-főkapitányság részére a bűncselekmények megakadályozása, felderítése, a közbiztonság, a közrend és az államhatár védelme érdekében kifejtett tevékenységének ellátása céljából.

2./ A közgyűlés felkéri elnökét az 1./ pontban meghatározott eszközök adás-vételével, valamint térítésmentes átadásával kapcsolatos szerződések megkötésére, a szükséges intézkedések megtételére.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

**12.55-kor Buczkó József és Koroknai Imre elhagyja az üléstermet.**

1. ***napirendi pont***

„Hajdú-Bihar Megyei Vásárszövetség megalakítása”

**Pajna Zoltán**

Az alapszabály elfogadását követően már ősztől lehetőség lesz pályázni. Kéri a közgyűlés tagjait tegyék meg hozzászólásaikat.

**Tóth József**

Lesz-e lehetőség még más településeknek is a csatlakozásra.

**Pajna Zoltán**

Fő szempont, hogy megtalálják azokat a kézműveseket, illetve termékeket, melyekkel a vásárokon majd megjelenhetnek. A gazdaságfejlesztési céljaik mellett turisztikai céljaik is vannak, hiszen egy kulturális programot is szeretnének köré szervezni. Természetesen nyitottak a helyszínekre és a tagokra is.

**Bulcsú László**

Örül az érdeklődésnek, azonban az eddigi tapasztalatok szerint szükséges egy kicsit lelassítani a folyamatot, mivel nem a vásár megrendezése a céljuk, vagy a külföldi, illetve viszonteladók megjelenése a vásárokon, hanem a termelők piacra juttatása. Ugyanakkor tudomására jutott, hogy a termelők azokra a vásárokra mennek, ahol a viszonteladók is jelen vannak, mert ott több a vásárló. Ezért alaposan át kell gondolniuk majd, hogy ki csatlakozzon a szövetséghez, de ha az alapokat lerakják és el kezd működni a rendszer, nem látja akadályát, hogy szélesítsék a résztvevők körét.

**Nagy Zsolt**

Ahogy elhangzott, a termelők piacra jutása a cél, de ha köré építenek turisztikai programokat, akkor majd több funkciós jellege is lehet ezeknek a vásároknak.

**Pajna Zoltán**

Megállapítja, hogy hozzászólás, javaslat nincs.

**Szavazásra teszi fel Hajdú-Bihar Megyei Vásárszövetség megalakításáról szóló határozati javaslatot, amit a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

**60/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:64. §-a, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (1) bekezdése, valamint a 14/2016. (II. 19.) MÖK határozattal elfogadott Együttműködési Szándéknyilatkozat 7. pontja alapján

1./ egyetért a Hajdú-Bihar Megyei Vásárszövetség egyesületként történő létrehozásával, valamint elfogadja a melléklet szerinti alapszabály-tervezetet a további egyeztetések alapjaként.

2./ Felhatalmazza elnökét, hogy a további egyezetések során esetlegesen felmerülő, a Hajdú-Bihar Megyei Önkormányzat érdekeit szolgáló módosításokat elfogadja, a végleges alapszabályt aláírja, illetve a nyilvántartásba vételi eljárásban a szükséges intézkedéseket megtegye.

**Végrehajtásért felelős:** Pajna Zoltán, a megyei közgyűlés elnöke

**Határidő:** folyamatosan

3./ Felkéri az elnököt, hogy az egyesület valamennyi alapító tagja által jóváhagyott alapszabályáról a közgyűlést tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** az alapszabály alapító tagok általi elfogadását követően

**A 60/2016. (VI. 24.) MÖK határozat melléklete**

Hajdú-Bihar Megyei Vásárszövetség ALAPSZABÁLYA

*(tervezet)*

Az alapszabály mellékletét képező tagjegyzéket aláírók, mint alapító tagok, jelen alapszabály elfogadásával megalakítják a következő egyesületet és elfogadják annak alapszabályát, az alábbiak szerint.

**I.**

**AZ EGYESÜLET ADATAI**

**1.** Az Egyesület teljes **neve**: Hajdú-Bihar Megyei Vásárszövetség

**2.** Az Egyesület **székhelye**: 4024 Debrecen, Piac u. 54.

**3.** Az Egyesület **telephelyei**: 4220 Hajdúböszörmény, Bocskai tér 1.

4138 Komádi, Hősök tere 4.

4254 Nyíradony, Árpád tér 1.

**4.** Az Egyesület **jogállása:** Az Egyesület önálló jogi személy.

**5.** Az egyesület **honlapja** (közleményeinek internetes elérhetősége*)*: www.hbmo.hu

**6.** Az egyesület alapító tagjainak adatait az alapszabály – elkülönítve kezelt – mellékletét képező tagjegyzék tartalmazza.

**II.**

**AZ EGYESÜLET CÉLJA ÉS TEVÉKENYSÉGEI**

**1.** Az Egyesület **céljai:**

Az Egyesület fő célkitűzése, hogy a magas minőségű, kézműves termékek rendszeres bemutatásával támogassa azon hajdúsági, bihari és érmelléki települések összefogását, amelyek egykor egységes gazdasági övezethez tartoztak a Kárpát-medencében.

A vásárszövetség keretében egyre több helyi gazdának nyílik majd lehetősége, hogy portékáit megismerjék a régióban.

Az Egyesület céljai:

* a hagyományos kulturális és szellemi örökség bemutatása, továbbörökítése,
* a hagyományos vidéki életvitellel összefüggő kulturális, gasztronómiai elemek ápolása,
* helyi értékek megőrzése a globalizált társadalmi, gazdasági környezetben,
* a szülőföld megtartó erejének növelése,
* a hagyományos népi kultúra, népi mesterségek felélesztése, széles közönség elé tárása,
* a fenti célok érdekében pályázati források felkutatása,
* továbbá a fenti célok elérése érdekében együttműködési megállapodások megkötése,
* térségi integráció megvalósítása az Európai Unió határmenti együttműködési kereteivel összhangban.

**2.** Az Egyesület **tevékenységei**:

2.1. A céljai megvalósítására szolgáló, alapcél szerinti tevékenységek:

Évente 10 hónapban - január és december hónapok kivételével - 10 vásár kerülne lebonyolításra.

A vásárokon kiemelt szerep jut az értéktárak elemeinek, nemzeti értékeinknek, valamint a hungarikumoknak. Ennek tükrében a vásárokon helyet kapnak a helyi és megyei értéktárakba felvett komádi és furtai hímzés, a nádudvari fekete kerámia, a debreceni kerámia, a derecskei szűrrátét, a debreceni ütőfás mézeskalács, a debreceni páros kolbász.

A vásárokon nem csak az értéktárakban szereplő értékek, hanem a helyi közösségek életében fontos, a közösség szempontjából meghatározó, nagy népszerűségnek örvendő élelmiszerek, helyi gasztronómiai termékek, kézműves portékák is jelen vannak. A hajdani hangulatot idézik az árusításokon túl megrendezésre kerülő kulturális programok, mint a folklór előadások, népi játszóházak, vásári komédiák, stb.

Az Egyesület céljai elérése érdekében Uniós és hazai pályázatokon kíván részt venni, ezzel biztosítva a térség gazdálkodóinak, kézműveseinek, hogy termékeikkel rendszeresen piacra kerüljenek a résztvevő településeken és azokon túl is. Mindez a kistérségi márkák megismertetéséhez is hozzájárulhat.

2.2. Gazdasági-vállalkozási tevékenység:

Az Egyesület céljai megvalósítása gazdasági feltételeinek biztosítása érdekében, a célok megvalósításával közvetlenül összefüggő gazdasági-vállalkozási tevékenységet is folytathat, amely azonban nem lehet az Egyesület fő tevékenysége. Az ilyen tevékenység végzéséből származó bevétel nem haladhatja meg az éves összbevétel 60 %-át.

2.3. Az Egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, illetve azoktól támogatást nem kap.

**III.**

# A TAGSÁGI VISZONY

1. Az egyesületi tagság az alapításkor az Egyesület nyilvántartásba vételével keletkezik. Az Egyesület megalakulását követően a tagság a belépési nyilatkozat elfogadásával keletkezik.

Az Egyesületbe felvételüket kérhetik azok a természetes személy, jogi személyek és jogi személyiséggel nem rendelkező szervezetek, akik, illetve amelyek az Egyesület célkitűzéseit, valamint Alapszabályát elfogadják. Kiskorú természetes személy felvételéhez törvényes képviselői hozzájáruló nyilatkozat is szükséges.

Az egyesületi tagság formái:

* rendes tagság,
* pártoló tagság.

Az Egyesület azonos típusú tagjait egyenlő jogok illetik meg.

Jogi személyek képviseletére azok törvényes képviselői jogosultak. Esetükben be kell nyújtani a szervezet igazolását arról, hogy nevében ki járhat el képviselőként a tagsági jogok gyakorlása során.

A jogi személyek törvényes képviselői, valamint a természetes személy tagok, a közgyűlésen – teljes bizonyító erejű magánokiratba foglalt meghatalmazás alapján – meghatalmazott képviselő útján is részt vehetnek, és gyakorolhatják tanácskozási, illetve – ha ezzel rendelkeznek – szavazati jogukat.

2. Az Egyesület rendes tagjává választható az a jogi személy és természetes személy, aki a belépési nyilatkozatban az Egyesület Alapszabályát elfogadja, és a tagsági viszonyból származó kötelezettségek teljesítését vállalja. A rendes tagság létrejöttének és fenntartásának feltétele a tagdíj határidőben történő megfizetése.

Az Egyesület tagjává választást a jelölt – a megfelelően kitöltött és aláírt belépési nyilatkozat benyújtásával – kérelmezheti. Önkormányzatok esetén a nyilatkozathoz mellékelni kell a képviselő-testület egyesületi taggá válást jóváhagyó határozatát is. Jogi személyek esetén a nyilatkozathoz mellékelni kell a szervezet igazolását arról, hogy nevében ki járhat el képviselőként a tagsági jogok gyakorlása során.

A belépési nyilatkozatot az Egyesület elnökének címezve kell benyújtani. A kérelmet az elnök terjeszti a Közgyűlés elé, és az Egyesület rendes tagjává választásról a Közgyűlés egyszerű szótöbbséggel dönt.

Az Egyesület rendes tagjainak jogai:

1. részt vehetnek az Egyesület Közgyűlésén, ott tanácskozási (ideértve a felszólalást és a kérdések feltételét is), indítványozási, észrevételezési és szavazati jogot gyakorolhat;
2. bármely társasági tisztségre választhatnak és megválaszthatók. Kiskorú rendes tag csak életkorának megfelelő olyan tisztségre választható, mely képviseleti joggal nem jár;
3. jogosultak részt venni az Egyesület rendezvényein;
4. igénybe vehetik az Egyesület által nyújtott kedvezményeket;
5. a testületi szervek vezetőitől, valamint a tisztségviselőktől tájékoztatást kaphatnak;

f) jogosultak az egyesület irataiba betekintetni.

Az Egyesület rendes tagjainak kötelességei:

1. kötelesek megtartani az Alapszabály és egyéb egyesületi szabályzatok rendelkezéseit, illetőleg az Egyesület szerveinek határozatait;
2. kötelesek teljesíteni az Egyesület tevékenységével kapcsolatosan önként elvállalt feladataikat, és tőlük elvárható módon elősegíteni az Egyesület célkitűzéseinek megvalósítását;
3. kötelesek a tagdíjat késedelem nélkül befizetni;
4. nem veszélyeztethetik az Egyesület céljainak megvalósulását és az Egyesület tevékenységét.

3. Az Egyesület pártoló tagja lehet az a természetes személy (kiskorú személy kivételével), jogi személy vagy jogi személyiséggel nem rendelkező szervezet, aki vagy amely készségét fejezi ki az Egyesület tevékenységének rendszeres és folyamatos anyagi támogatására. A pártoló tag az Egyesület tevékenységében csak vagyoni hozzájárulással vesz részt.

A jogi személy pártoló tag jogait képviselője útján gyakorolja. A pártoló tag részt vehet az Egyesület testületi ülésein, nincs szavazata, tisztség viselésére nem választható, tagdíjat nem kell fizetnie, de az általa vállalt vagyoni hozzájárulás szolgáltatására köteles. Kötelesek továbbá betartani az Alapszabály rájuk vonatkozó rendelkezéseit, és nem veszélyeztethetik a célok megvalósulását.

A pártoló tag felvételéről a Közgyűlés dönt.

4. A tagsági viszony megszűnik:

1. a tag kilépésével;
2. a tag kizárásával;
3. a tag halálával, vagy jogutód nélküli megszűnésével;
4. a tagsági jogviszony Egyesület általi felmondásával.

A tag kilépése

A tagsági jogviszonyát a tag az Egyesület elnökéhez címzett írásbeli nyilatkozatával bármikor, indokolás nélkül megszüntetheti. A tagsági jogviszony a nyilatkozatának az elnökhöz történő megérkezése napján szűnik meg.

A tag kizárása

A Közgyűlés dönt a tagkizárás ügyében.

Kizárandó az Egyesület tagjai közül

- az a tag, aki jogszabályt, az Egyesület Alapszabályát vagy közgyűlési határozatát súlyosan vagy ismételten sértő magatartást tanúsít vagy mulasztásával az Egyesület céljainak megvalósulását veszélyezteti (ide nem értve a felmondás alapját képező tagdíj fizetési mulasztást);

- az a tag, akit bíróság jogerős és végrehajtandó szabadságvesztés büntetésre ítélt és a közügyektől eltiltott.

E magatartások esetén kizárás helyett figyelmeztetés is alkalmazható, az elkövetett magatartás súlyosságához, egyszeri vagy ismételt jellegéhez igazodóan, ezekkel arányosan. A taggal szembeni eljárás szabályai ez esetben is megegyeznek a kizárásra alkalmazandó szabályokkal.

A kizárási eljárást a Közgyűlés folytatja le. Az eljárás megindítását bármely tag írásban kezdeményezheti, a tudomására jutott tények és körülmények részletezésével, illetve a rendelkezésre álló bizonyítékok megjelölésével, csatolásával. Az eljárás megindításáról a Közgyűlés dönt. Az eljárás alá vont taggal az eljárás megindítását és az ellene felhozott okokat, annak bizonyítékait közölni kell, továbbá lehetőséget kell biztosítani számára, hogy védekezését és bizonyítékait előadja. A tag az eljárás során jogi képviselőt is igénybe vehet. A tagot a Közgyűlés kizárást tárgyaló ülésére meg kell hívni, és itt is lehetőséget kell adni számára, hogy védekezését megfelelően előadhassa.

A taggal a Közgyűlés kizáró határozatát írásban közölni kell. A határozatnak tartalmaznia kell a kizárás indoklása körében az annak alapjául szolgáló okokat, tényeket, illetve azok bizonyítékait. A határozatnak tovább tartalmaznia kell az igénybe vehető jogorvoslatról szóló pontos és kifejezett tájékoztatást.

Felmondás

A tagsági jogviszonyt a közgyűlés harminc napos határidővel felmondhatja, ha a rendes tag hat hónapon keresztül az elnök írásbeli – póthatáridőt tűző, és az ismételt mulasztás jogkövetkezményeire kifejezetten felhívó – felszólítása ellenére elmaradt a tagdíj megfizetésével. Ugyanez irányadó a pártoló tagra is, ha az általa vállalt vagyoni hozzájárulást nem teljesítette.

Az írásbeli felszólításban fel kell hívni a tagot arra, hogy amennyiben a felszólítás alaptalan, vagy mulasztását ki kívánja menteni, adja elő az ezekkel kapcsolatos tényeket és bizonyítékokat. A felszólításnak továbbá tájékoztatást kell adni az esetleges fizetési kedvezményekről is.

A tagsági jogviszony felmondás esetében a felmondási idő leteltével szűnik meg.

IV.

AZ EGYESÜLET SZERVEZETE ÉS VEZETŐ TISZTSÉGVISELŐJE

1. Az Egyesület szervei

Az Egyesület szervei:

* Közgyűlés,
* Felügyelő Bizottság,
* Vásárszövetségi Iroda.

Az Egyesület első vezető tisztségviselője: az Egyesület ügyvezetője (elnöke).

2. A Közgyűlés

Az Egyesület legfőbb döntéshozó szerve a Közgyűlés.

2.1. A Közgyűlés hatásköre

A Közgyűlés kizárólagos hatásköre:

* megválasztja és – ha tisztségük ellátására méltatlanná váltak – visszahívja az Egyesület elnökét, a Felügyelő Bizottság tagjait, továbbá megállapítja esetleges díjazásukat,
* határoz az elnök által előterjesztett fontos, az Egyesületet érintő ügyekben, és kialakítja az Egyesület álláspontját az aktuális kérdésekben, melyet az elnök köteles képviselni;
* elfogadja vagy módosítja az alapszabályt, illetőleg az Egyesület egyéb szabályzatait;
* az elnök előterjesztése alapján dönt a tagfelvételi kérelmekről
* tárgyalja a tagok által előterjesztett indítványokat;
* elfogadja az éves költségvetést, az elnök szakmai beszámolóját, illetve a számviteli beszámolót, annak mellékleteivel együtt (kiegészítő melléklet, közhasznúsági melléklet). A számviteli beszámoló elfogadásához egyszerű szótöbbség szükséges.
* a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll;
* az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt;
* a jelenlegi és korábbi egyesületi tagok, a vezető tisztségviselő és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés;
* dönt a tagkizárás ügyében;
* határozathozatal a más egyesülettel való egyesülés, illetve az egyesületekre való szétválás egyes kérdéseiben (egyesülés, illetve szétválás elhatározása, egyesülési – szétválási terv, illetve a kapcsolódó számviteli beszámolók, egyesülési – szétválási szerződések elfogadása)
* az egyesület megszűnésének elhatározása, a végelszámoló kijelölése.

2.2. A Közgyűlés ülésének összehívása, a napirend megállapítása, a közgyűlés helyének kijelölése

A Közgyűlés rendes és rendkívüli lehet. Rendes Közgyűlést az Egyesület szükség szerint, de évente legalább egyszer tart.

A közgyűlés döntéseit főszabály szerint ülés tartásával hozza meg.

A Közgyűlés ülését az elnök írásban hívja össze.

A Közgyűlés ülései nyilvánosak.

Rendkívüli Közgyűlést kell összehívni

* a tagok legalább egyharmada által aláírt kérelemre, melyben megjelölik az összehívás okát és célját;
* ha azt az illetékes bíróság, illetve a Felügyelő Bizottság elrendeli;
* ha az elnök szükségesnek tartja;
* a szükséges intézkedések megtétele céljából akkor is, ha:

1. az egyesület vagyona az esedékes tartozásokat nem fedezi;
2. az egyesület előreláthatólag nem lesz képes a tartozásokat esedékességkor teljesíteni; vagy
3. az egyesület céljainak elérése veszélybe került.

Ez utóbbi esetekben összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.

A közgyűlés rendkívüli ülése rövid úton (e-mail, telefon, fax) is összehívható. A meghívót a tagoknak és az ülésen tanácskozási joggal résztvevőknek az ülés időpontját megelőzően legalább 2 nappal kézhez kell kapniuk.

A közgyűlés ülése főszabály szerint az egyesület székhelyén tartandó, de az összehívó határozhat az ülésnek a székhelyet magában foglaló megye területén egyéb alkalmas helyszínen történő megtartásáról is.

A közgyűlési meghívónak tartalmaznia kell:

* az egyesület nevét és székhelyét;
* az ülés idejének és helyszínének megjelölését;
* az ülés napirendjét.

A meghívónak tartalmaznia kell továbbá a közgyűlés határozatképtelensége esetére a megismételt közgyűlés helyszínét és időpontját, és az arra történő felhívást, hogy a megismételt közgyűlés az eredeti napirendi pontok tekintetében a megjelentek számára tekintet nélkül határozatképes lesz.

A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. A meghívóhoz csatolni kell továbbá az írásbeli előterjesztéseket is.

Szabályszerűnek az összehívás akkor minősül, ha a tagok az ülésről legalább hét nappal az ülés időpontját megelőzően írásban – a megküldött meghívó útján – értesülnek.

Ha a döntéshozó szerv ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához.

A közgyűlési meghívó kézbesítésétől vagy közzétételétől számított, az alapszabályban meghatározott időn belül a tagok és az egyesület szervei az elnöktől a napirend kiegészítését kérhetik, a kiegészítés indokolásával.

A napirend kiegészítésének tárgyában az elnökjogosult dönteni. Ha a napirend kiegészítése iránti kérelemről az elnök nem dönt vagy azt elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában.

Ehhez azonban az szükséges, hogy valamennyi szavazásra jogosult jelen legyen, és a napirenden nem szereplő kérdés megtárgyalásához egyhangúlag hozzájáruljon.

2.3. Az ülés lebonyolítása

Az ülés megnyitását követően ki kell jelölni a közgyűlés tisztségviselőit, akik: a levezető elnök, a jegyzőkönyv-vezető, és a jegyzőkönyv hitelesítők (utóbbiak egyúttal szükség szerint, a titkos szavazásoknál mindig szavazatszámláló bizottságot is alkotnak).

A közgyűlést az egyesület elnöke vezeti le, akadályoztatása esetén a főtitkár látja el a levezető elnöki teendőket.

A jegyzőkönyvvezetőt a levezető elnök kéri fel. Jegyzőkönyvvezető nem tag (tagi képviselő) is lehet.

A jegyzőkönyv hitelesítésére a levezető elnök két jelen lévő egyesületi tagot kér fel, akik vállalják, hogy a közgyűlés egészén végig jelen lesznek, és aláírásukkal hitelesítik a felveendő jegyzőkönyv tartalmát.

Ezt követően meg kell állapítani a közgyűlés határozatképességét. A határozatképességet minden határozathozatalnál vizsgálni kell. Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni.

Határozatképesség esetén a közgyűlés szavaz a napirend esetleges kiegészítéséről, ezt követően a napirend elfogadásáról.

A közgyűlés ülésének rendjéért a levezető elnök felel. Megadhatja, figyelmeztetheti az előre megadott időkeret túllépésére, illetve a tárgytól való eltérésre. A levezető elnök megvonhatja a felszólalótól a szót, ha az a figyelmeztetés ellenére tovább folytatja az arra okot adott magatartását. Rendzavarás esetén figyelmeztetéssel élhet, illetve ez okból felfüggesztheti a közgyűlés ülését.

A napirend megnyitása után a levezető elnök vitára bocsátja a megküldött előterjesztést, megállapítja a felszólalások időkeretét, levezeti és lezárja a vitát, majd levezeti a szavazást.

Az Egyebek napirendi pontban tájékoztatók, szavazást nem igénylő beszámolók tárgyalhatóak.

2.4. A közgyűlés határozatképessége

A Közgyűlés határozatképes, ha azon a szavazásra jogosult tagok - jogi személy tagok esetében azok törvényes képviselője vagy az általa meghatalmazott személy - több, mint fele jelen van. Határozatképtelenség esetén legalább hatvan napon belül változatlan napirenddel össze kell hívni a megismételt Közgyűlést, amely ekkor a megjelentek számától függetlenül az eredeti napirendi kérdésekben határozatképes.

2.5. A szavazás módja, a határozatok közlése, jegyzőkönyvezés

A Közgyűlés határozatait általában nyílt szavazással, egyszerű szótöbbséggel hozza. Szavazategyenlőség esetén a levezető elnök szavazata dönt.

Titkos szavazást rendelhet el a Közgyűlés az elnök előterjesztésére vagy a szavazásra jogosult tagok egyharmadának kezdeményezésére. Személyi kérdésekben a szavazás minden esetben titkosan történik.

Az egyesület alapszabályának módosításához a jelen lévő tagok háromnegyedes szótöbbséggel hozott határozata szükséges.

Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.

A határozat meghozatalakor nem szavazhat az,

1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki az egyesületnek nem tagja;
5. aki a döntésben érdekelt más szervezettel többségi befolyáson alapuló kapcsolatban áll;
6. aki egyébként személyesen érdekelt a döntésben.

A szavazás során elsőként az előterjesztéshez érkezett módosító javaslatokról, majd az elfogadott módosító javaslatokkal egységes szerkezetbe foglalt végleges szövegről szavaznak. A szavazást követően a levezető elnök szóban kihirdeti a döntést.

A közgyűlés egészéről jegyzőkönyvet kell felvenni. A jegyzőkönyvnek tartalmaznia kell a közgyűlés helyét, idejét, a jelenléti ívre utalással fel kell sorolni a közgyűlésen megjelent személyeket, továbbá fel kell tüntetni a közgyűlés határozatképességének megállapítását, a közgyűlés megválasztott tisztségviselőit, az elfogadott napirendet, a napirend keretében elhangzott hozzászólások összefoglalását, a meghozott döntéseket, az azokra leadott szavazatok és ellenszavazatok, illetve a tartózkodás számát, vagy a döntés meghozatalában részt nem vevőket. A jegyzőkönyvet a levezető elnök, a jegyzőkönyvvezetőnek megválasztott személy és a közgyűlés tagjai közül választott hitelesítők aláírásával hitelesíti.

A határozatokat a Határozatok Könyvében is rögzíteni kell. A határozatok könyvébe bárki betekinthet. Az iratokba való betekintést előzetesen, írásban kell kérni, a megtekintett iratkör megjelölésével. Az Egyesület a betekintést - előzetes időpont egyeztetést követően - a legrövidebb időn belül az Egyesület székhelyén biztosítja.

Az Egyesület elnöke megtagadhatja az iratok meghatározott körébe való betekintést az Egyesülettel jogvitában álló, vagy egyébként ellenérdekű fél számára, továbbá, ha az adott iratokba való betekintés az Egyesület érdekeit sérti.

2.6. Közgyűlés ülés tartása nélkül (távszavazás)

A közgyűlés döntését a személyi kérdések, továbbá az éves költségvetés, illetve az éves számviteli beszámoló elfogadásának kivételével távszavazás útján is meghozhatja. Távszavazásra kész, döntésre teljes egészében alkalmas határozattervezet bocsátható.

A távszavazást az Egyesület elnöke rendeli el és kezdeményezi, akként, hogy a határozattervezet szövegét a tagok részére, az általuk megadott postai vagy elektronikus elérhetőségre a kézhezvétel igazolására alkalmas módon megküldi, azzal a felhívással, hogy a rendes tagok a tervezet kézhezvételétől számított legalább nyolc napos, a felhívásban megjelölt határidőn belül adhatják le „igen”, „nem” vagy „tartózkodom” szavazatukat. A felhívásban meg kell jelölni a szavazat leadásának módját is.

Ha bármely rendes tag a szavazat leadására rendelkezésére álló határidőn belül ülés összehívását indítványozza, az Egyesület elnöke köteles összehívni a közgyűlés ülését, melynek a kérdés kötelező napirendi pontja.

A szavazásra megszabott határidő utolsó napját követő három munkanapon belül – ha valamennyi rendes tag szavazata ezt megelőzően érkezik meg, akkor az utolsó szavazat beérkezésének napjától számított három munkanapon belül – az Egyesület elnöke megállapítja a szavazás eredményét, és azt további három munkanapon belül közli a tagokkal.

A szavazás akkor érvényes, ha a szabályszerűen lebonyolított szavazás során legalább annyi szavazatot megküldenek az elnök részére, amennyi szavazati jogot képviselő tag jelenléte a határozatképességhez szükséges lenne ülés tartása esetén. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

3. Az Ügyvezető

3.1. Az Egyesület ügyvezetését az egyesület ügyvezetője (elnök) látja el.

Az elnököt a közgyűlés választja nyílt szavazással öt éves időtartamra. Az elnök megbízatása megválasztása elfogadásával jön létre.

Az Elnök dönt minden olyan, az egyesület irányításával kapcsolatos kérdésben, amelyet az Alapszabály nem utal a Közgyűlés kizárólagos hatáskörébe.

3.2. Az Elnök feladatai:

a) az egyesület napi ügyeinek vitele, az ügyvezetés hatáskörébe tartozó ügyekben a döntések meghozatala;

b) a beszámolók előkészítése és azoknak a közgyűlés elé terjesztése;

c) az éves költségvetés elkészítése és annak a közgyűlés elé terjesztése;

d) az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása;

e) az egyesület jogszabály és az alapszabály szerinti szervei megalakításának előkészítése;

f) a közgyűlés összehívása, a tagság és az egyesület szerveinek értesítése;

g) az általa összehívott közgyűlés napirendi pontjainak meghatározása;

h) részvétel a közgyűlésen és válaszadás az egyesülettel kapcsolatos kérdésekre;

i) a tagság nyilvántartása;

j) az egyesület határozatainak, szervezeti okiratainak és egyéb könyveinek vezetése;

k) az egyesület működésével kapcsolatos iratok megőrzése;

l) az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele;

m) befogadja a tag írásbeli bejelentését annak kilépési szándéka esetén.

Az egyesületet az elnök önállóan képviseli. A képviselet a bankszámla feletti rendelkezésre is irányadó.

Az elnök a két Közgyűlés közötti időszakban végzett tevékenységéről a Közgyűlés előtt beszámol, és intézkedéseit a Közgyűlés hagyja jóvá. A döntéseiről két közgyűlés között tájékoztatja az Egyesület tagjait.

3.3. Kizáró és összeférhetetlenségi okok

Az Egyesület első vezető tisztségviselője az Egyesület elnöke: Bulcsu László

Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az,

a) akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült;

b) akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

c) akit eltiltottak a vezető tisztségviselői tevékenységtől, az eltiltást kimondó határozatban megszabott időtartamig.

4. Felügyelő Bizottság

4.1. Összetétele

Az Egyesület felügyelő szerve a Felügyelő Bizottság, amely 3 főből áll. A Felügyelő Bizottság tagjait a közgyűlés választja 5 éves időtartamra, a bizottsági tagsági jogviszony a tisztség elfogadásával jön létre.

A bizottság elnökét saját tagjai közül maga választja meg.

A bizottsági tag a bizottság munkájában személyesen köteles részt venni.

A Felügyelő Bizottság tagjai indokolt esetben visszahívhatóak, ha tisztségük ellátására méltatlanná válnak.

A Felügyelő Bizottság tagjai tevékenységük ellátásáért tiszteletdíjban nem részesülnek.

A Felügyelő Bizottság tagjai:

1. Név: Kiss Attila

Anyja neve:

Lakcíme:

1. Név: Tóth Ferenc

Anyja neve:

Lakcíme:

1. Név: Kondásné Erdei Mária

Anyja neve:

Lakcíme:

**4.2.Működése**

A Felügyelő Bizottság szükség szerint, de évente legalább egy alkalommal ülésezik, működésére a Közgyűlés működésének szabályait kell megfelelően alkalmazni A Felügyelő Bizottság ügyrendjét maga állapítja meg.

A Felügyelő Bizottság ülései nyilvánosak, sorszámozott jegyzőkönyvet készít, határozatait sorszámozza. A jegyzőkönyv tartalmazza: az ülés helyét, idejét, a jelenlévő tagok, meghívott személyek és a jegyzőkönyvvezető nevét, a napirendet, a hozzászólásokat, az érdemi határozatokat és azok hatályát. A jegyzőkönyvet úgy kell vezetni, hogy abból az érdemi döntést támogatók és ellenzők számaránya megállapítható legyen. A Felügyelő Bizottság bármely tagja jogosult jegyzőkönyvbe foglaltatni neve feltüntetése mellett a döntésre leadott szavazatát. A jegyzőkönyvet a Felügyelő Bizottság ülésén a résztvevő tagok aláírják.

**4.3.Hatásköre**

A Felügyelő Bizottság ellenőrzi az egyesület teljes működését és gazdálkodását, mind jog-, mind célszerűségi szempontból, az ügyvezetést pedig különösen az egyesület érdekeinek megóvása céljából. Ellenőrzi a jogszabályok, az alapszabály és az egyesületi határozatok végrehajtását, betartását.

A Bizottság ellenőrzési tevékenységét utóellenőrzés keretében folytatja, kivéve az éves költségvetés és a számviteli beszámoló esetét, melyeket azok közgyűlés általi elfogadása előtt véleményeznie kell.

A Felügyelő Bizottság tagjait ellenőrzési tevékenységük végzés során egyenlő jogok és azonos kötelezettségek illetik meg, így különösen: jogosultak az Egyesület működését és gazdálkodását ellenőrizni, jelentést, tájékoztatást, illetve felvilágosítást kérni az Egyesület Közgyűlésétől, illetve munkavállalóitól, az Egyesület könyveibe és irataiba betekinthet, azokat megvizsgálhatja és szakértővel megvizsgáltathatja.

A bizottság tagjai az ügyvezetéstől függetlenek, tevékenységük során nem utasíthatóak.

**4.4. Kizáró és összeférhetetlenségi okok**

A felügyelő bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Nem lehet a felügyelő bizottság tagja, akivel szemben az ügyvezetőre vonatkozó kizáró ok áll fenn, továbbá aki vagy akinek a hozzátartozója az ügyvezető.

**5. Vásárszövetségi Iroda**

Az Egyesület munkaszervezete a Vásárszövetségi Iroda.

A Vásárszövetségi Iroda látja el az Egyesület működéséhez, ügyeinek operatív viteléhez szükséges titkársági teendőket.

A Hajdú-Bihar Megyei Fejlesztési Ügynökség Nonprofit Kft. munkavállalói alkotják a Vásárszövetségi Irodát.

Az Iroda feladatköre:

1. az Egyesület és az Iroda Szervezeti és Működési Szabályzatát illetve ügyrendjét, előkészíti és azokat a Közgyűlés elé terjeszti elfogadásra;
2. elkészíti az Egyesület és az Iroda éves feladat- és költségtervét, az Egyesület mérlegét, éves beszámolóját, és azokat a Közgyűlés elé terjeszti elfogadásra;
3. a céljának megfelelően, az Egyesület által elfogadott terv szerint, hatáskörének kerete között működteti az Egyesületet;
4. gondoskodik az Egyesület könyveinek vezetéséről;
5. vásárok előkészítése, lebonyolítása;
6. a Vásárszövetség eseményeit felölelő vásárnaptár összeállítása, a rendezvények népszerűsítése;
7. ellát minden egyéb adminisztratív feladatot;
8. ellát minden olyan feladatot, amit a Közgyűlés a hatáskörébe utal, vagy amivel megbízza.

V.

AZ EGYESÜLET GAZDÁLKODÁSA

1. Az Egyesület vagyoni eszközei

Az Egyesület bevételei:

1. tagdíj;
2. gazdasági-vállalkozási tevékenységből (szolgáltatás nyújtásából) származó bevétel;
3. költségvetési támogatás;
4. más szervezettől, illetve magánszemélytől kapott adomány;
5. az a)-e) pontok alá nem tartozó egyéb bevétel.

2. Tagdíj

Az egyesület tagja belépéskor, illetve tagsági jogviszonya folyamán évente tagdíjat köteles fizetni.

A tagdíj mértéke tagonként évi 50.000 Ft. Évközbeni belépéskor a tagdíj a belépés hónapjától az év hátralévő részére időarányosan számított mértékű, melyben a belépés hónapja egész hónapnak számít. A tagdíjat egy összegben előre a tárgyév március 15. napjáig kell megfizetni közvetlenül az egyesület bankszámlájára történő átutalással.

VI.

AZ EGYESÜLET MEGSZŰNÉSE

Az egyesület jogutód nélkül megszűnik, ha:

- a tagok kimondják megszűnését; vagy

- az arra jogosult szerv megszünteti;

- az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg; vagy

- az egyesület tagjainak száma hat hónapon keresztül nem éri el a tíz főt,

feltéve mindegyik esetben, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli.

Az egyesület jogutódlással szűnik meg, ha más egyesülettel egyesül, illetve egy vagy több egyesületre szétválik.

VII.

ZÁRÓ RENDELKEZÉSEK

1. Ezt az alapszabályt az Egyesület Közgyűlése ……………………-én fogadta el.

2. A tagjegyzék jelen alapszabály – nem nyilvános, elkülönítetten kezelt – mellékletét képezi.

3. A jelen alapszabályban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CXLXXV. törvény, illetve a kapcsolódó egyéb hatályos jogszabályok rendelkezései irányadóak.

|  |  |
| --- | --- |
| Kelt, ……………………………………… |  |
| ……………………………………………  Egyesület elnöke |  |
|  |  |
|  | |

Előttünk, mint tanúk előtt:

**Név:................................................................ Név: ................................................................**

**Cím:................................................................ Cím:....................................................................**

**Aláírás:.......................................................... Aláírás:..........................................................**

Melléklet az Alapszabályhoz

TAGJEGYZÉK

**Az egyesület rendes tagjai az alábbi személyek:**

1. **Biharkeresztes Város Önkormányzata (4110 Biharkeresztes, Széchenyi u. 57., képviseli: Barabás Ferenc polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Debrecen Megyei Jogú Város Önkormányzata (4024 Debrecen, Piac u. 20., képviseli: Papp László polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Derecske Város Önkormányzata (4130 Derecske, Köztársaság út 87., képviseli: Bakó István polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Hajdú-Bihar Megyei Önkormányzat (4024 Debrecen, Piac u. 54., képviseli: Pajna Zoltán, a közgyűlés elnöke)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Hajdúböszörmény Város Önkormányzata (4220 Hajdúböszörmény, Bocskai tér 1., képviseli: Kiss Attila polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Hajdúhadház Város Önkormányzata (4242 Hajdúhadház, Bocskai tér 1., képviseli: Csáfordi Dénes polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Hajdúnánás Város Önkormányzata (4080 Hajdúnánás, Köztársaság tér 1., képviseli: Szólláth Tibor polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Hajdúsámson Város Önkormányzata (4251 Hajdúsámson, Szabadság tér 5., képviseli: Antal Szabolcs polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Kaba Város Önkormányzata (4183 Kaba, Szabadság tér 1., képviseli: Szegi Emma polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Komádi Városi Önkormányzat (4138 Komádi, Hősök tere 4., képviseli: Tóth Ferenc polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

1. **Nyíradony Város Önkormányzata (4254 Nyíradony, Árpád tér 1., képviseli: Kondásné Erdei Mária polgármester)**

**Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás**

**Előttünk, mint tanúk előtt:**

**Név Név**

**Lakcím Lakcím**

**Aláírás Aláírás**

1. ***napirendi pont***

„Az Észak-Alföldi Regionális Fejlesztési Ügynökség Nonprofit Kft. „v.a.” 2016. évi számviteli törvény szerinti beszámolójának elfogadása”

**12.56-kor Koroknai Imre és Buczkó József elhagyja az üléstermet.**

**Pajna Zoltán**

Elmondja, az előterjesztéshez kiegészítés készült, mely kiosztásra került. Ezzel együtt kéri megtárgyalni az előterjesztést. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Észak-Alföldi Regionális Fejlesztési Ügynökség Nonprofit Kft. „v.a.” 2016. évi számviteli törvény szerinti beszámolójának elfogadásáról szóló határozati javaslatot, melyet a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:**

**61/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 29. § (2)-(3) bekezdése alapján – mint az ÉARFÜ Észak-Alföldi Regionális Fejlesztési Ügynökség Közhasznú Nonprofit Korlátolt Felelősségű Társaság „v. a.” (a továbbiakban: Társaság) egyik tulajdonosa -, figyelemmel a Polgári Törvénykönyvről szóló 2013. évi V. törvény 3: 109. § (2) bekezdésére, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 46. § (1) bekezdésére, a cégnyilvánosságról, a bírósági cégeljárásról és a végelszámolásról szóló 2006. évi V. törvény 98. § (3) bekezdésére, továbbá a Társasági Szerződésnek a kizárólagos taggyűlési hatásköröket rögzítő II. fejezet 1.2. a) pontjára

1./ elfogadja a Társaság 2016. évi Éves Beszámolóját (mérleg, eredmény-kimutatás, kiegészítő melléklet, közhasznúsági jelentés, üzleti jelentés) a határozati javaslat mellékletei szerint,390.174 e Ft mérlegfőösszeggel -164 e Ftmérleg szerinti eredménnyel.

2./ A közgyűlés felhatalmazza elnökét, hogy határozatát a Társaság taggyűlésén képviselje.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 30.

**(A határozati javaslat melléklete a jegyzőkönyv mellékletét képezi.)**

**Szavazásra teszi fel a Észak-Alföldi Regionális Fejlesztési Ügynökség Nonprofit Kft. végelszámolási nyitómérlegének elfogadásáról szóló határozati javaslatot, melyet a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:**

**62/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 29. § (2)-(3) bekezdése alapján – mint az ÉARFÜ Észak-Alföldi Regionális Fejlesztési Ügynökség Közhasznú Nonprofit Korlátolt Felelősségű Társaság „v. a.” (a továbbiakban: Társaság) egyik tulajdonosa -, figyelemmel a Polgári Törvénykönyvről szóló 2013. évi V. törvény 3: 109. § (2) bekezdésére, a cégnyilvánosságról, a bírósági cégeljárásról és a végelszámolásról szóló 2006. évi V. törvény 107. § (1) bekezdésére

1./ elfogadja a Társaság 2016. április 1. napjával elrendelt végelszámolásával kapcsolatosan a végelszámolási nyitómérleget a határozati javaslat melléklete szerint.

2./ A közgyűlés felhatalmazza elnökét, hogy határozatát a Társaság taggyűlésén képviselje.

**Végrehajtásért felelős:** Pajna Zoltán, a megyei közgyűlés elnöke

**Határidő:** soron következő taggyűlés időpontja

**13.03-kor Buczkó József visszajön az ülésterembe.**

***12. napirendi pont***

„Tag és póttag delegálása a TOP 3.1.1 konstrukció döntés-előkészítő bizottságába”

**Pajna Zoltán**

A korábban delegált személy szakértőként is közreműködött, így fenn állt az összeférhetetlenség, ezért kellett más személyt keresniük. Tóth Ferenc polgármester esetében ez nem áll fenn. Kéri a közgyűlés tagjait tegyék meg hozzászólásaikat.

***Hozzászólás***

**Bódi Judit**

Javasolja, hogy a TOP – 1.2.1 Társadalmi és környezeti szempontból fenntartható turizmusfejlesztés bizottságba Katona Ilona legyen a tag és Tóth Ferenc polgármester a póttag. Katona Ilonát, a Magyar Turizmus Zrt. Észak-alföldi Regionális Marketing Igazgatóság igazgatóját mindenki ismerheti, széles körű szakmai tapasztalatokkal rendelkezik, így nagyobb rálátása van véleménye szerint a témára. Továbbá fontosnak tartja, hogy ne vonjanak el feladatokat a közgyűléstől, a képviselő azért képviselő, hogy akár nyáron is ellássa feladatát, de akár rendkívüli üléseket is össze lehet hívni, ha indokolt, mert a közgyűlés kiürítését érzi egyre inkább, ezért nem ért egyet a 4. pontban foglalt javaslattal.

**Pajna Zoltán**

El tudja fogadni a sorrend cserét és a rendkívüli ülések összehívását is, azonban ha az ülés nem lesz határozatképes, akkor a pályázatoknál hátrányba kerülhetnek, mivel az eljárások során időnként gyors döntések szükségesek. A közgyűlés sokkal aktívabb más megyei közgyűlésektől, sokkal több feladatot vállaltak magukra, mint amennyi kötelező, ezért nem mondható a közgyűlésre, hogy kiürül. Azt a munkát, amit a hétköznapokban végeznek, nem tudják a közgyűlésre átruházni.

**Bódi Judit**

A határozati javaslat 4. pontjában megfogalmazottakra vonatkozó hozzászólását visszavonja, elfogadja annak indokoltságát, azonban a személycserére vonatkozó javaslatát fenntartja.

**Pajna Zoltán**

Előterjesztőként befogadja a javaslatot, miszerint Katona Ilona legyen tag és Tóth Ferenc a póttag. Megállapítja, hogy hozzászólás, javaslat nincs.

**Szavazásra teszi fel a TOP 3.1.1 konstrukció döntés-előkészítő bizottságába tag és póttag delegálásáról szóló előterjesztés módosított határozati javaslatát, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**63/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 41. § (4) bekezdése, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 57/A. § (2) bekezdése és 1. melléklete 36.3 pontjának d) alpontja alapján

1./ a 272/2014. (XI. 5.) Korm. rendelet alapján a Nemzetgazdasági Minisztérium Regionális Fejlesztési Programokért Felelős Helyettes Államtitkársága, mint TOP Irányító Hatóság által a TOP – 3.1.1 „Fenntartható települési közlekedésfejlesztés” tárgyú konstrukció kapcsán felállításra kerülő döntés-előkészítő bizottságba tagként, illetőleg póttagként az alábbi személyeket delegálja:

tagként: Tasi Sándor

póttagként: Bulcsu László

2./ Módosítja a 39/2016. (V. 6.) MÖK határozat 1./ c) pontját a következők szerint:

„c) TOP – 1.2.1 Társadalmi és környezeti szempontból fenntartható turizmusfejlesztés

tagként: Katona Ilona, a Magyar Turizmus Zrt. Észak-alföldi Regionális Marketing Igazgatóság igazgatója

póttagként: Tóth Ferenc, Komádi Város polgármestere”

3./ A közgyűlés felhatalmazza az 1./ és 2./ pontban meghatározott személyeket a képviselet ellátásával összefüggő nyilatkozatok megtételére, dokumentumok aláírására.

**Végrehajtásért felelős:** határozati javaslat 1./ és 2./ pontjában meghatározott személyek

**Határidő:** azonnal

4./ A közgyűlés felhatalmazza elnökét, hogy amennyiben a TOP döntés-előkészítő bizottságaiba tagként és póttagként delegált személyeknek a döntés-előkészítő bizottság ülésén történő részvétele bármely okból akadályba ütközik, az érintett döntés-előkészítő bizottságba másik tagot delegáljon.

5./ A közgyűlés felkéri elnökét, hogy döntéséről az Irányító Hatóságot tájékoztassa.

**Végrehajtásért felelős:** Pajna Zoltán, a közgyűlés elnöke

**Határidő:** azonnal

***13. napirendi pont***

„Tájékoztató a Hajdú-Bihar Megyei Önkormányzat Integrált Területi Programjának végrehajtásáról”

**Pajna Zoltán**

Az ITP felülvizsgálat alatt van, várhatóan augusztusra készül el, akkor fogják látni, milyen projektek lesznek a megyében. Úgy tűnik, nem kell attól tartani, hogy bármely prioritásra kevesebb számú pályázat érkezzen, így a keretet ki fogják tudni tölteni és szeptember hónapban tudnak majd arról dönteni. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat Integrált Területi Programjának végrehajtásáról szóló tájékoztató elfogadásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**64/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. §-ára

1./ a Hajdú-Bihar Megyei Integrált Területfejlesztési Program végrehajtásáról szóló tájékoztatót tudomásul veszi.

2./ Elfogadja a Hajdú-Bihar Megyei Integrált Területfejlesztési Program módosítására vonatkozó tájékoztatót.

***14. napirendi pont***

„Részvétel a CitiEnGov nemzetközi projektben, valamint az iFIN nemzetközi pályázatban”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a „Városok a megfelelő energiaszabályozásért” című projektben partnerként történő részvételről szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**65/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Central Europe Program 1. pályázati felhívásában nyertes, az olaszországi SIPRO Fejlesztési Ügynökség – Ferrara elnevezésű szervezet, mint vezető partner által benyújtott „Városok a megfelelő energiaszabályozásért” című, 2.154.267,48 EUR összköltségvetésű projektben történő partneri részvételt, melyben a Hajdú-Bihar Megyei Önkormányzatra eső projektköltség 137.299,99 EUR, azaz jelenlegi árfolyamon (315 HUF/EUR) 43.249.497 HUF.

2./ Az 1./ pontban foglalt döntésre tekintettel, a projekt megvalósításához összesen 6.865 EUR, azaz jelenlegi árfolyamon 2.162.475 HUF összegű saját forrást biztosít szükség szerint a 2016-2019. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2016-2019. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016-2019. évi költségvetési rendeletek elfogadása

**Szavazásra teszi fel a „Innovatív pénzügyi eszközök a közép-európai regionális innovációs kapacitás megerősítésére” című projektben partnerként történő részvételről szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**66/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Central Europe Program keretében kiírt felhívásra, az olaszországi Piemonte Régió szervezet, mint vezető partner által benyújtásra kerülő „Innovatív pénzügyi eszközök a közép-európai regionális innovációs kapacitás megerősítésére” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 180.845 EUR, azaz jelenlegi árfolyamon (315 HUF/EUR) 56.966.175 HUF.

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 9.042,25 EUR, azaz jelenlegi árfolyamon 2.848.309 HUF összegű saját forrást biztosít szükség szerint a 2017-2020. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2017-2020. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2017-2020. évi költségvetési rendeletek elfogadása

***15. napirendi pont***

„Tájékoztató az Interreg V-A Románia-Magyarország 2014-2020 Program végrehajtásának alakulásáról, valamint döntés projektpartnerként való részvételről a benyújtandó zászlóshajó projektben”

**Pajna Zoltán**

A program monitoring bizottsága májusban ülésezett először, ahol elfogadták a bizottság eljárásrendjét. Ismert, hogy a feladatok Romániához kerültek át, azonban a magyar hatóságoknak sikerült elérniük, hogy ezekben a projektekben az érintett megyék részt vehessenek. Várhatóan augusztusban derül ki, hogy a települések részére milyen pályázati lehetőségek lesznek, természetesen korábban már felmérték az igényeiket. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel az Interreg V-A Románia-Magyarország 2014-2020 Program végrehajtásának alakulásáról szóló tájékoztató elfogadásáról, valamint a program keretében projektjavaslatok benyújtásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**67/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 11. § (1) bekezdés af) pontja, (2) bekezdés bd) pontja, a Magyarország helyi önkormányzatairól szóló 2011. évi CLXXXIX. törvény 107. §-a, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a 132/2014. (VI. 20.) MÖK határozatra

1./ tudomásul veszi az Interreg V-A Románia-Magyarország 2014-2020 Program végrehajtásának alakulásáról szóló tájékoztatót.

2./ Támogatja, hogy az Interreg V-A Románia-Magyarország 2014-2020 Program keretében kiírásra kerülő ún. zászlóshajó (flagship) felhívásra, Hajdú-Bihar megye vonatkozásában zászlóshajó projektként a „Színházi kultúrák találkozása” és a „Kulturális Képzési Központ és Értéktár” elnevezésű projektjavaslatok kerüljenek benyújtásra.

3./ Támogatja a „Kulturális Képzési Központ és Értéktár” című projekthez történő partneri csatlakozást, melyben a Hajdú-Bihar Megyei Önkormányzatra eső maximális projektköltség 500.000 EUR, azaz jelenlegi árfolyamon (315 HUF/EUR) 157.500.000 HUF.

4./ Az 3./ pontban foglalt döntésre tekintettel, a pályázat pozitív elbírálása esetén, a projekt megvalósításához 5 % mértékű, azaz összesen 25.000 EUR, jelenlegi árfolyamon 7.875.000 HUF összegű saját forrást biztosít szükség szerint a 2016-2020. évi költségvetései terhére.

5./ Felkéri a közgyűlés elnökét, hogy a 4./ pontban foglalt saját forrás összegének a Hajdú-Bihar Megyei Önkormányzat 2016-2020. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016-2020. évi költségvetési rendeletek elfogadása

***16. napirendi pont***

„Pályázat benyújtása a KEHOP 1.2.0 kódszámú „Klímastratégiák kidolgozásához kapcsolódó módszertan- és kapacitásfejlesztés, valamint szemléletformálás” tárgyú felhívásra”

**Pajna Zoltán**

Kéri a közgyűlés tagjait tegyék meg hozzászólásaikat.

***Hozzászólás***

**Nagy Zsolt**

A szemléletformálás első lépése a példamutatás. A laptopokat azért kapták a képviselők, hogy ne nyomtassák ki az előterjesztéseket. Ezzel szemben igen nagy mennyiségű papírt lát az ülésteremben, pedig a papír csökkentésével is hozzájárulhatnának az előterjesztésben megfogalmazottakhoz.

**Pajna Zoltán**

Régimódi abból a szempontból, hogy ilyen mennyiségű anyagot úgy lát át, ha az előtte van és azt lapozhatja. Megállapítja, hogy hozzászólás, javaslat nincs.

**Szavazásra teszi fel a pályázat benyújtásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**68/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és területrendezésről szóló 1996. évi XXI. törvény 3. § (1) bekezdésének b) pontja, valamint 13/A. § (1) bekezdése alapján

1./ támogatási kérelmet nyújt be a Környezet- és Energiahatékonysági Operatív Program keretében kiírt KEHOP-1.2.0 kódszámú „Klímastratégiák kidolgozásához kapcsolódó módszertan- és kapacitásfejlesztés, valamint szemléletformálás” tárgyú pályázati felhívásra *„*Megyei Éghajlat változási Platform létrehozása Hajdú-Bihar megyében” címmel, a 30 millió forint összköltségvetésű projekt 100 %-os támogatásának elnyerése érdekében.

2./ A közgyűlés felkéri elnökét, hogy az 1./ pontban foglalt pályázati kérelem benyújtásáról gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő**: 2016. június 30.

***17. napirendi pont***

„Pályázat benyújtása a HUNG-2016 „a nemzeti értékek és hungarikumok gyűjtésének, népszerűsítésének és gondozásának támogatására” tárgyú felhívásra”

**Pajna Zoltán**

A pályázat által rendezvénysorozatot szeretnének csinálni. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a pályázat benyújtásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**69/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a magyar nemzeti értékekről és a hungarikumokról szóló 2012. évi XXX. törvény 2. §-ban foglaltak alapján – figyelemmel Magyarország Alaptörvénye P) cikkének (1) bekezdésében foglaltakra -, értékeink átörökítése céljából

1./ pályázatot nyújt be a Földművelésügyi Minisztérium HUNG-2016 azonosítószámú- „A nemzeti értékek és hungarikumok gyűjtésének, népszerűsítésének és gondozásának támogatására” tárgyú felhívásra „Nemzeti érték vetélkedő Hajdú-Bihar megyében 2016. évben” címmel.

2./ A közgyűlés felkéri elnökét, hogy az 1./ pontban foglalt pályázati kérelem benyújtásáról gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő**: azonnal

***18. napirendi pont***

„A hazai decentralizált forrásokra kötött támogatási szerződések lezárása, módosítása”

**Pajna Zoltán**

Kéri, hogy a VI. határozati javaslathoz készült kiegészítéssel együtt tárgyalja meg a közgyűlés az előterjesztést. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel, miszerint a közgyűlés az I-VI. határozati javaslatokról egyben dönt, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**70/2016. (VI. 24.) MÖK határozat**

A közgyűlés a 18. számú, „A hazai decentralizált forrásokra kötött támogatási szerződések lezárása, módosítása” című előterjesztés I-VI. határozati javaslatairól egyben szavaz.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 24.

**Szavazásra teszi fel a támogatási szerződések lezárásáról szóló határozati javaslatokat, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**71/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja

1. hozzájárul a 2009. évi Területi kiegyenlítést szolgáló önkormányzati fejlesztések támogatására (HÖF TEKI) keretéből támogatott "Térfigyelő rendszer kiépítése, és a polgárőrség eredményes munkájának elősegítése (Civil összefogással a közbiztonság érdekében Gáborjánban és Szentpéterszegen)" tárgyban Gáborján Község Önkormányzatával kötött 090001409K számú támogatási szerződés lezárásához, miután a 2015. május 26-án megtartott ellenőrzésen megállapításra került, hogy a támogatási szerződésben vállalt kötelezettségeket a kedvezményezett maradéktalanul teljesítette.
2. A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 30.

**72/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja

1. hozzájárul a 2009. évi leghátrányosabb helyzetű kistérségek felzárkóztatásának támogatása (LEKI) keretéből támogatott "A Szent István úti óvoda fejlesztése Komádiban" tárgyban Komádi Város Önkormányzatával kötött 090002309L számú támogatási szerződés lezárásához, miután a 2016. június 3-án megtartott ellenőrzésen megállapításra került, hogy a támogatási szerződésben vállalt kötelezettségeket a kedvezményezett maradéktalanul teljesítette.
2. A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 30.

**73/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja

1. hozzájárul a 2009. évi leghátrányosabb helyzetű kistérségek felzárkóztatásának támogatása (LEKI) keretéből támogatott "Mátyás király utca építése" tárgyban Derecske Város Önkormányzatával kötött 090003909L számú támogatási szerződés lezárásához, miután a 2016. június 3-án megtartott ellenőrzésen megállapításra került, hogy a támogatási szerződésben vállalt kötelezettségeket a kedvezményezett maradéktalanul teljesítette.
2. A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 30.

**74/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja

1. hozzájárul a 2009. évi leghátrányosabb helyzetű kistérségek felzárkóztatásának támogatása (LEKI) keretéből támogatott "Szentpéterszegi óvoda fejlesztése" tárgyban Szentpéterszeg Község Önkormányzatával kötött 090002709L számú támogatási szerződés lezárásához, miután a 2016. június 10-én megtartott ellenőrzésen megállapításra került, hogy a támogatási szerződésben vállalt kötelezettségeket a kedvezményezett maradéktalanul teljesítette.
2. A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 30.

**75/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja

1. hozzájárul a 2009. évi leghátrányosabb helyzetű kistérségek felzárkóztatásának támogatása (LEKI) keretéből támogatott "Köztemető ravatalozójának felújítása" tárgyban Földes Nagyközség Önkormányzatával kötött 090002909L számú támogatási szerződés lezárásához, miután a 2016. június 13-án megtartott ellenőrzésen megállapításra került, hogy a támogatási szerződésben vállalt kötelezettségeket a kedvezményezett maradéktalanul teljesítette.
2. A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2016. június 30.

**76/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja, a 85/2009. (IV. 10.)Korm. rendeletet 20. § (1) bekezdése és a 222/2014. (IX. 4.) Korm. rendelet 1. §-a alapján,

1. utólagosan hozzájárul a 2009. évi területi kiegyenlítést szolgáló önkormányzati fejlesztések támogatása (HÖF TEKI) keret terhére Hencida Község Önkormányzatával az „Óvoda konyhájának felújítása, eszközök, berendezések beszerzése” tárgyú fejlesztés megvalósítására 090002209K számon megkötött támogatási szerződés keretében felújított konyha bérbe adásához a Tizenkettő Telekosár Kft. részére 2013. május 1. – 2013. december 31. napja közötti időtartamra. Ezen időszakra vonatkozóan felfüggeszti a támogatási szerződésből fakadó kötelezettségek teljesítését, melynek eredményeként a fenntartási időszak 2015. december 29
2. *.* napján jár le.
3. Az 1./ pontban foglalt döntésre tekintettel, az ott meghatározott szerződés módosítását követően, elrendeli a támogatási szerződésből fakadó kötelezettségek teljesítésének ismételt záró ellenőrzését.
4. A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa, valamint felhatalmazza a támogatási szerződés módosításának aláírására.

**Végrehajtásért felelős:** Pajna Zoltán, a megyei közgyűlés elnöke

Dr. Dobi Csaba, jegyző

**Határidő:** a Magyar Államkincstár tájékoztatására: azonnal

az ismételt záró ellenőrzés elvégzésére: a szerződés módosítását követően azonnal

***19. napirendi pont***

„Egyesület alapítása térségi TDM szervezet létrehozása érdekében”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel az egyesület létrehozásáról szóló határozati javaslatot, melyet a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

**77/2016. (VI. 24.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és területrendezésről szóló 1996. évi XXI. törvény 2. §-a és 3. § (2) bekezdése, a Polgári Törvénykönyvről szóló 2013. évi V. törvény 3:64. §-a, továbbá a Magyarország helyi önkormányzatairól szóló 2011. évi CLXXXIX. törvény 41. § (4) bekezdése alapján

1./ támogatja helyi turisztikai desztináció menedzsment szervezet létrehozása érdekében egyesület alapítását.

2./ Felkéri elnökét, hogy gondoskodjon az 1./ pontban meghatározott célnak megfelelő egyesület létrehozása érdekében az alapításhoz szükséges, a Hajdú-Bihar Megyei Önkormányzat érdekeit szolgáló alapszabály-tervezet kidolgozásáról, a szakmai egyeztetések lefolytatásáról.

**Végrehajtásért felelős:** Pajna Zoltán, a megyei közgyűlés elnöke

**Határidő:** folyamatosan

3./ Felhatalmazza elnökét, hogy az 1./ pont szerinti egyesületben résztvevő alapító tagokkal történt egyeztetések eredményeként kialakuló végleges alapszabály tervezetét a Hajdú-Bihar Megyei Önkormányzat képviseletében elfogadja, azt aláírja és a bírósági nyilvántartásba vételi eljárásban a szükséges intézkedéseket megtegye.

4./ Felkéri az elnököt, hogy az egyesület valamennyi alapító tagja által jóváhagyott alapszabályáról a közgyűlést tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** az alapszabály alapító tagok általi elfogadását követően

5./ Felkéri az elnököt, hogy a bírósági nyilvántartásba vételt követően, tegye meg a szükséges intézkedéseket az egyesület TDM szervezetként történő regisztrálása érdekében.

***Különfélék***

**Pajna Zoltán**

Tájékoztatja a közgyűlést, hogy a közgyűlés következő munkaülésére várhatóan 2016. szeptember 23-án (péntek) kerül sor Hajdúnánáson. Megköszöni az ülésen való részvételt, az ülést 13. 25-kor bezárja.

**Készült: Debrecen, 2016. július 8.**

|  |  |
| --- | --- |
| **Dr. Dobi Csaba**  **jegyző** | **Pajna Zoltán**  **a megyei közgyűlés elnöke** |